U Preševo stiglo 440 izbeglica\nPosle višednevnog zatišja u pretprihvatni kamp u Miratovcu stiglo je oko 440 Sirijaca, koji su noćas krenuli vozom iz Đevđelije, a prvi autobusi sa izbeglicama već su stigli u Preševo, odakle će nakon registracije, nastaviti put prema Šidu.\nU Prihvatnom centru u Preševu i dalje boravi oko 500 migranata, najviše Avganistanaca, koji su u ponedeljak vraćeni sa hrvatske granice, a njihova sudbina je još uvek neizvesna.\nU ovom centru mešaju se radost izbeglica pristiglih u četvrtak ujutro iz Makedonije i tuga i neizvesnost ljudi koji su vraćeni sa hrvatske granice.\nJedina dobra strana izbegličke drame je što svi oni ovde imaju pristojne uslove za boravak i svu neophodnu pomoć.\nValon Arifi iz lokalne Kancelarije za mlade koja pomaže izbeglicama, kaže za RSE da posle višednevnog zatišja, zbog blokada granice između Grčke i Makedonije, od četvrtka ujutro u Preševo stižu veće grupe izbeglica.\n"Oko 400 ljudi jutros je krenulo iz Tabanovca u Makedoniji da ulazi u Srbiju, u naš kamp u Miratovcu. Oni imaju novi papir koji im omogućava da nakon registracije u Preševu, odmah krenu direktno za Šid jer na osnovu tih papira imaju regularno pravo da putuju u Hrvatsku, Sloveniju, Austiju, Nemačku ili tamo gde im je cilj", kaže Arifi.\nU Preševu je se još uvek nalazi 520 ljudi vraćenih u ponedeljak sa hrvatske granice, koji prema navodima našeg sagovornika imaju dobre uslove za boravak dok čekaju kako će biti rešeni njihovi problem.\n"Uslovi unutar kampa su i za ove koji ostaju i za ove koji prolaze veoma dobri. Svi su u zagrejanim prostorijama gde dobijaju svu potrebnu pomoć. Sada unutra imamo i mali bioskop, danas ćemo postaviti stolove za stoni tenis i stoni fudbal. Šta će dalje biti sa njima mi ne znamo jer to rešavaju vlade zemalja na Balkanskoj ruti", kaže Arifi.\nPrema informacijama dobijenim od izbeglica koje su u četvrtak ujutro stigle u Preševo, grčko-makedonska granica se povremeno otvara i izbeglice prolaze u manjim grupama, a njih više od 10.000 čeka u mestu Idomeni.


Dan grada - Blic Online\nZbog aktuelne epidemiološke situacije, sve svečanosti planirane povodom Dana grada Banjaluka se otkazuju, odlučio je gradski Štab za vanredne situacije.\nSvečanom sednicom Skupštine grada Užice je danas obeležilo Dan Grada 9. oktobar, a na svečanoj sednici su tim povodom dodeljenje nagrade i priznanja najzaslužnijim pojedinicima i organizacijama.\nBijeljina obeležila Dan grada, predsedniku Srbije Povelja za IZUZETAN DOPRINOS u razvoju saobraćajne infrastrukture\nZahvaljujući razumevanju Aleksandra Vučića i rukovodstva RS i srpskog dela rukovodstva BiH, uspostavljamo nove, savremene infrastrukturne veze između Republike Srbije, Republike Srpske i BiH, izjavio je večeras u Bijeljini generalni sekretar predsednika Republike Srbije Nikola Selaković.\nPovodom 22. aprila – Dana grada i dana oslobođenja Banjaluke od fašizma u Drugom svjetskom ratu, danas su položeni venci na Spomenik palim borcima NOR-a na Trgu palih boraca.\nOdlučeno ko će dobiti najveće priznanje: Ključ grada Banjaluke odlazi u ruke Abasu Arslanagiću i Kolji Mićeviću\nProslavljeni sportista Abas Arslanagić i književnik i prevodilac Kolja Mićević ovogodišnji su dobitnici najvećeg gradskog priznanja – Ključ grada sa „Poveljom počasni građanin grada Banjaluka“.\nDeveti oktobar, kada se prvi put pominje Užice u dokumentima Dubrovačkog arhiva daleke 1329. godine služi kao tačka povezivanja, osećaja pripadnosti i zajedništva svih Užičana, rekao je gradonačelnik Tihomir Petković na svečanoj sednici Skupštine grada povodom Dana Užica.\nOvogodišnja manifestacija u gradu na Drini opravdala očekivanja: U "Zvorničkom letu" uživalo više od 50.000 posetilaca\nTradicionalna kulturno-zabavna manifestacija „Zvorničko leto”, koja se po 17. put održala u gradu na Drini, kvalitetom i obimom svojih sadržaja privukla je preko 50.000 posetilaca iz cele regije Birča, ali i zemalja okruženja i dijaspore.\nLoznica: Kupanje za Dan grada\nGradsko kupalište na Lagatoru spremno će dočekati početak sezone koja zvanično počinje 16. juna, za Dan Loznice.\nPrijedor: Na 17. međunarodnom festivalu „Zlatna vila“ učestvuje 10 horova\nNastupom dečjih horova u Pozorištu Prijedor, počeo je 17. Međunarodni festival horova „Zlatna vila“.\nBanjaluka: U pripremi kotlića snage odmerilo 20 ekipa\nPovodom dana grada Banjaluke JU sportski centar “Borik” je po 14. Put organizovala Kotlićijadu, na kojoj je učešçe uzelo 20 ekipa.\nRadojičić: “Banjaluka teži da bude moderan evropski grad”\nFilharmonija u „Jazavcu“, tamburaši u Narodnom pozorištu RS\nBanjalučka filharmonija i Umetnički ansambl Ministarstva odbrane Srbije „Stanislav Binički“ će kao veliki združeni simfonijski orkestar održati koncert sutra u okviru manifestacije Dan Grada Banjaluka.\nPoklon za Dan grada Banjaluka: “Demofest” organizuje tri koncerta\n“Demofest”, najveći regionalni festival demo bendova, ove godine se uključio u manifestaciju obeležavanja Dana grada Banjaluka, pa će svojim sugrađanima pokloniti tri koncerta i tako na svojstven način obeležiti ovaj praznik.\nU susret Danu grada: Banjaluka i ove godine bez dobitnika nagrade za najzaslužnijeg građanina\nDoktorka Snežana Gajić, tehnički direktor fabrike obuće „Bema“ Marinko Umičević i direktor Banjalučke pivare Nikolas Peni, bili su ovogodišnji predlozi za „Ključ grada“- najvišeg priznanja Grada Banjaluka, ali niko nije dobio podršku skupštinske komisije.\nNovi grb Banjaluke do Dana grada: Heraldičar Acović spreman ZA IZAZOV\nGradonačelnik Banjaluke, Igor Radojičić, nada se da će do Dana grada, 22. aprila, Skupštini biti predložen novi grb Banjaluke, a koji će raditi beogradski heraldičar, Dragomir Acović.\nNagrađeni zaslužni Kraljevčani\nPovodom Kraljevdana danas su uručena i tradicionalna priznanja zaslužnim pojedincima i organizacijama.\nMatija Bećković postao počasni građanin Subotice\nPodizanjem gradske zastave i svečanom sednicom Skupštine u Subotici je svečano obeležen Dan grada.\nProslava u Loznici završena koncertom mladih gitarista\nPolaznici škole rok gitare i kreativnog kursa gitare, koje u Loznici vode Jovan Ivanović i njegova ćerka Milica, priredili su večeras po prvi put zajednički koncert povodom proslave Dana grada.\nDodik povodom Dana Banjaluke: Ovaj grad je najbolje što Srpska ima\nPredsednik Republike Srpske Milorad Dodik izjavio je večeras da je Banjaluka ostvarila nesumnjive uspjehe kada je reč o urbanističkom uređenju, privrednom razvoju, kulturi, obrazovanju i sportu.\nUz Plakete grada Jagodine dobitnicima i po 50.000 dinara\nOktobarsku plaketu grada Jagodine, koja se dodeljuje povodom 17. oktobra, Dana oslobođenja grada od fašizma, uz koju ide i novčani deo od 50.000 dinara dobiće 11 učenika osnovnih, tri učenika srednjih škola i šest sportista.\nPoklon Užicu za Dan grada: Od Kineza 330.000 evra za dečji vrtić\nDečji vrtić u užičkom naselju Pora, čija gradnja je započeta pre šest godina, biće završen zahvaljujući donaciji iz Kine.\nDIPLOMATE KOD MIRKOVIĆA Proslava Dana Zaječara počela humanitarnom akcijom\nZaječar danas slavi Dan grada, a proslava je počela humanitarnom akcijom pripremanja 1.000 vrsta jela koja će biti poklonjena Ustanovi za decu sa potrebnim potrebama “Oblutak”.


Partizan - Stelmet Z. Gora 58:56 (VIDEO)\nU trećem kolu FIBA Lige šampiona, košarkaši Partizana su na domaćem terenu savladali Stelmet Zielonu Goru i tako zabeležili drugu pobedu u ovom takmičenju. Kao i mnogo puto od početka sezone, naš tim je odigrao neizvestan meč koji je rešen u...\nTesna pobeda Partizana (VIDEO)\nKošarkaši Partizana savladali su u dvorani ‘’Aleksandar Nikolić’’ Zjelonu Goru sa 58:56 (17:17, 18:15, 6:13, 17:11), u trećem kolu Grupa E FIBA Lige šampiona. Srpski vicešampion je u ne baš kvalitetnoj utakmici do pobede došao serijom 8:2 u...\nKarte za Baskoniju od srede, najbržima poklon karta za...\nProdaja karata za meč sa Baskonijom počinje u sredu od 10 časova u svim poslovnicama Eventima, najbrže čeka iznenađenje. Prodaja karata za utakmicu 5.kola Evrolige između košarkaša Crvene zvezde mts i Baskonije iz Vitorije, počinje u sredu u 10...\nMušidi: "I dalje smo gladni pobeda"\nPosle pobeda nad Cibonom i MZT-om, košarkaši Mega Leksa u dobrom raspoloženju putuju u Bar gde ih u sredu od 18 časova očekuje meč trećeg kola Košarkaške Lige šampiona protiv Mornara. Mega posle dva kola ima polovičan učinak, kao i ekipa Mornara pa...\nDžikić: Radimo kako najbolje možemo sa onim što imamo\nTrener košarkaša Partizana Aleksandar Džikić rekao je danas, pred utakmicu protiv Zjelone Gore, da njegov klub radi najbolje što može u najtežoj grupi FIBA Lige šampiona. "Jasno je da je naša grupa u ovom takmičenju daleko najkvalitetnija, ali je...\nDžikić: Napravili smo neobjašnjive greške\nTrener košarkaša Partizana Aleksandar Džikić rekao je da je njegova ekipa napravila neobjašnjive greške u napadu u večerašnjem porazu od Bešiktaša u drugom kolu Lige šampiona."Izgubili smo od veoma dobrog tima, verovatno najboljeg u našoj grupi....\nPartizan stao u Istanbulu\nKošarkaši Partizana poraženi su u Istanbulu od Bešiktašta sa 62:77 (16:21, 15:14, 14:25, 17:17), u utakmici drugog kola Grupe E u Ligi šampiona. Crno – beli su imali aktivan rezultat na poluvremenu, gubili su sa 4 poena razlike, ali je u trećoj...\nMegin evro prvenac\nKošarkaši Mega Leksa savladali su Cibonu 81:79 u drugom kolu Lige šampiona. Tim Dejana Milojevića je zabeležio istorijski, prvi trijumf u evropskim takmičenjima. Gosti su nakon prvih 10 minuta vodili sa 12 poena (17:29), Mega se dobrom igrom u...\nLUDVIGZBURG - Košarkaši Partizana uspešno su startovali u novoformiranoj FIBA ligi šampiona, pošto su večeras u prvom kolu E grupe kao gosti savladali nemacki Ludvigzburg 65:64 (18:16, 14:14, 20:16, 13:18). Pobedu crno-belima doneo je...\nPartizan počinje takmičenje u FIBA ligi šampiona\nCrno-beli takmičenje počinju na gostujućem terenu protiv ekipe Ludvigsburga sutra od 20 časova. Ekspedicija KK Partizan NIS otputovala je za Nemačku gde će se naš tim sutra od 20 časova odigrati meč I kola FIBA lige šampiona protiv Ludvigsburga...


Egipat na nogama zbog Muslimanskog bratstva\nNaslovnica NAJNOVIJE Svijet Egipat na nogama zbog Muslimanskog bratstva\nEgipat – Nakon što je Vijeće ministara Egipta proglasilo Muslimansko bratstvo (Ihvan) “terorističkom organizacijom”, širom zemlje održani su protesti.\nPored egipatske prijestolnice Kaira, u Aleksandriji, Gizi, Suvejšu, El-Ismailiyi, Port Saidu i Beni Suvejfu sinoć su održani protesti na kojima su prisutni uzvikivali slogane poput: “Ja sam terorista, ja sam terorista…Ihvan su moji prijatelji”, “Prevarili su vas i nazvali terorizmom…a mi smo komšije vrata do vrata”. “Ponovo nanovo ugnjetavanje…Nećemo vam to dopustiti”.\nUzvikujući slogane, demonstranti su nosili zastavu Egipta i transparente sa likom prvog izabranog predsjednika ove zemlje koji je s dužnosti udaljen vojnim udarom, Muhammeda Mursija, kao i natpisima da se odbija nacrt Ustava.\nPrivedeno 27 protivnika vojnog udara\nNa protestima u sjevernom dijelu zemlje policija je suzavcem intervenisala kako bi rastjerala pobornike i protivnike vojnog udara između kojih je došlo do sukoba, nakon čega su pritvorena 22 protivnika vojnog udara. Na protestima u Beni Suvejfu, u centralnom dijelu zemlje, privedeno je pet osoba.\nGrupa “Ništavna propaganda”, koju su protivnici vojnog udara osnovali s ciljem prikupljanja 30 miliona potpisa kako bi se okončao vojni udar, izdala je pisano saopćenje kojim je pozvala građane na demonstracije pod sloganom “Sam vojni udar je terorizam”.\n“Demonstarcije koje se održavaju petkom nastavljaju se kako bi se svijetu pokazalo da revolucija i dalje traje, te da prijetnje vlasti ne plaše egipatski narod”, rečeno je u saopćenju.


Beta 9. jula 2019. 16:00\nPolaznicima e-obuke „Sektorski pristup lokalnom ekonomskom razvoju“ dodeljeni su danas sertifikati, a trening je realizovan u okviru programa „Podrška lokalnim samoupravama na putu pridruživanja EU-druga faza“.\nProgram finansira Vlada Švedske, a sprovodi ga Stalna konferencija gradova i opština (SKGO).\nAmbasador Švedske u Srbiji Jan Lundin rekao je da sa SKGO saradjuju od 2001. godine i da im je ta organizacija dugoročni partner, a cilj je bio „jačanje asocijacije i njenih unutrašnjih kapaciteta i organizacije“.\n„Od 2011. godine smo veći naglasak počeli da stavljamo na pitanje evropskih integracija i pripremu lokalnih samouprava i SKGO za buduće članstvo Srbije u EU“, rekao je Lundin.\nDodao je da je Švedska od tada fokusirala podršku Srbiji na poboljšanje kvaliteta usluga gradjanima u lokalnim samoupravama, zaštitu životne sredine i jednakost polova.\nLundin je kazao da se Švedska od 2016. godine fokusirala na sektor lokalnog ekonomskog razvoja jer ga gradjani vide kao jedan od ključnih prioriteta, a istovremeno je i značajan uslov na putu priključenja Srbije EU.\n„Posle toga smo imali niz aktivnosti koje su za cilj imale poboljšanje investicione klime i bolji ekonomske razvoj“, rekao je Lundin.\nRegulatorna reforma je, kako je kazao, rezultirala nizom preporuka za poboljšanje investicione klime, a saradnje će se nastaviti i kada se tekući projekat završi 2020. godine.\nPredstavnik Američke agencije za medjunarodni razvoj (USAID) Siniša Čadjo rekao je da saradnja sa SKGO traje od 2002. godine, a da je dodela sertifikata potvrda da je uspešna, a cilj joj je da se povećavaju kapaciteti kancelarije za lokalni ekonomski razvoj.\n„Uloga lokalne vlasti je da kreira uslove za razvoj biznisa koji otvara nova radna mesta“, rekao je Čadjo i dodao da „samo u otvorenom dijalogu gradonačelnika i njihovih timova za lokalni ekonomski razvoj mogu se saznati potrebe gradjana i koje su prepreke za uspešno poslovanje biznisa na njihovoj teritoriji“.\nSvi koji su, prema njegovim rečima, prošli obuku radiće na privlačenju novih investicija, ali i na i održavanju postojećih.\nMenadžer programa elektronske obuke Vladimir Jovanović čestitao je učesnicima obuke jer je taj trening od 128 prijavljenih završilo 113 polaznika, iako „takvi elektronski kursevi imaju visok procenat osipanja“.\n„Obuka je akreditovana i zbog toga će vas neko u vašoj karijeri ocenjivati na osnovu toga što ste završili obuku“, rekao je Jovanović.\nOn je kazao da su programi obuke preuzeti od USAID i da su već bili razvijeni, pa su samo uskladjeni sa trenutnim okolnostima u Srbiji.KOMPLETAN VIDEO MATERIJAL MOŽETE PREUZETI OVDE


18.11.2021 u 14:24\nProsečna septembarska plata u BiH 514 evra\nSARAJEVO - Prosečna mesečna neto plata po zaposlenom u Bosni i Hercegovini za septembar 2021. godine iznosila je 1.006 KM (514 evra) i nominalno je viša za 4,6 posto u odnosu na isti mesec prošle godine, prema podacima Agencije za statistiku BiH. Najniža plata bila je u delatnosti pružanja smeštaja i pripreme i usluživanja hrane – 625 KM (319 evra), zatim u građevinarstvu 715 KM (365 evra), i u admistrativnim i pomoćnim uslužnim delatnostima 760 KM (388 evra), javlja agencija Anadolija, a prenosi Tanjug. U finansijskim i delatnostima osiguranja, prosečna neto plata u septembru iznosila je 1.623 KM (830 evra), u proizvodnji i snabdevanju električnom energijom, gasom, parom i klimatizaciji 1.529 KM (oko 782 evra), dok je u sektoru informacija i komunikacija iznosila 1.449 KM (741\n16.11.2021 u 19:34\nAmerika se suprotstavlja pokušajima razbijanja BiH, RS nema plan o otcepljenju\nSARAJEVO - SAD vrlo pažljivo prate političku krizu u BiH i imaju alatke koje mogu da upotrebe protiv nacionalističkih vođa koji zagovaraju podele u toj zemlji i koji hoće da je rascepaju, rekao je danas savetnik u Stejt departmentu Derek Čolet u intervjuu za AP.„Naš apel vođama u BiH je da se izdignu iznad sopstvenih interesa i pokušaju da razmišljaju o širim interesima svoje zemlje”, rekao je Čolet.„Ako vođe nastave put ka podelama, dezintegraciji, povlačenju iz centralnih institucija ima alatki koje imamo da kaznimo takvo ponašanje”, dodao je on pominjući moguće sankcije. Čolet,koji je savetnik državnog sekretara SAD stigao je u BiH juče na tri dana sastanaka sa vodećim političkim vođama u vreme kada zemlja prolazi kroz najgoru političku krizu od kada je okončan troipogodišnji rat\n16.11.2021 u 17:10\nBON – Uprkos izjavama međunarodnih političkih i vojnih predstavnika da u BiH nema opasnosti od sukoba, predsedavajući Predsedništva BiH Željko Komšić u izjavi za Dojče vele kaže da se reč „rat” u BiH otvoreno pominje, kao i u nemačkim medijima. Komšić kaže da su mislili da je to vreme prošlo, ali se, navodi, „spirala zla ubrzava”. „Ne možete pobeći ni od toga, i dođe trenutak da se i sa tim suočite”, rekao je Komšić u Štugartu, gde su se proteklog vikenda okupili uspešni ljudi iz BiH koji žive u dijaspori, javlja Tanjug. Dojče vele prenosi da Komšić nikoga nije imenovao, ali je, kažu, od ranije poznat njegov stav prema srpskom članu Predsedništva BiH Miloradu Dodiku i njegovim najavama „koraka koji se u Sarajevu tumače kao secesionistički”. Komšić je pozvao međunarodnu\n16.11.2021 u 10:04\nAkcija policije u BiH protiv organizovanog kriminala\nViše od 10 osoba je uhapšeno, a policija na području Republike Srpske, Kantona Sarajevo i Tuzle sprovodi pretrese na više od 20 lokacija u akciji protiv organizovanog kriminala. U toku je akcija na suzbijanju organizovanog kriminala u vezi s krivičnim delom nedozvoljene proizvodnje i prometa opojnih droga, izjavio je za Radio televiziju Republike Srpske (RTRS) direktor policije RS Siniša Kostrešević, prenosi Beta. Kako je danas preneo portal Kliks, reč je o nastavku akcije iz jula, kada su uhapšeni Miloš Božović koji se dovodi u vezu sa škaljarskim klanom i policijskim službenikom Mladenom Milovanovićem.\n15.11.2021 u 18:29\nBorelj ponovio da Brisel podržava jedinstvenu i suverenu BiH\nBRISEL - Visoki predstavnik Evropske unije za spoljnu politiku i bezbednost Žozep Borelj izrazio je danas zabrinutost što pojedini lideri u Bosni i Hercegovini koriste retoriku podela i ponovio da Brisel podržava jedinstvenu i suverenu BiH, prenosi Tanjug. Borelj je nakon sastanka šefova diplomatije zemalja Evropske unije u Briselu rekao da je EU zabrinuta i zbog toga što politički lideri u BiH ne koriste neizbornu godinu za izmene izbornog zakona.„Zabrinuti smo što s druge strane neki političari koriste ovu priliku za retoriku podela. Moram da ponovim da mi podržavamo jedinstvenu i suverenu BiH i pozivamo sve političare da sednu za pregovarački sto”, istakao je Borelj. Na pitanje novinara da li bi na Balkanu moglo da dođe do novog rata, Borelj je rekao da problemi moraju da se reše\n15.11.2021 u 14:45\nBRISEL/SARAJEVO - Ministarka spoljnih poslova u Savetu ministara BiH Bisera Turković, izjavila je na neformalnom sastanku šefova diplomatije iz Zapadnog Balkana u Briselu, da Evropska unija mora da odgovori na politiku „koja uništava mir i napredak u Bosni i Hercegovini i na Zapadnom Balkanu”. Ona je navela da bi destabilizacija BiH predstavljala takođe i opasnost za EU. Turković je, kako su preneli sarajevski mediji, izjavila da „postoji političar koji ne samo da sprečava i blokira ulazak u Evropsku uniju, već istovremeno, uz podršku saveznika sa drugih strana, doprinosi uništavanju napretka koji je postignut velikim naporima u proteklih 26 godina”. „Da li bi EU tolerisala da se novi Berlinski zid gradi na veštačkoj entitetskoj granici unutar Bosne i Hercegovine, gde su s jedne


Država ne planira novu agenciju\nBeta 4. novembra 2015. 16:35\nDržavni sekretar u Ministarstvu kulture i informisanja Saša Mirković negirao je danas da će umesto državne novinske agencije Tanjug biti osnovana nova agencija pri Vladi Srbije.\nMirković je za B92 kazao da je postojećim zakonom definisano da država izlazi iz vlasništva u medijima i da bi se tako nešto dogodilo morala bi da usledi izmena zakona, što se ne planira.\nOn je dodao i da su dve novinske agencije, Beta i Fonet, koje su privatno vlasništvo, dovoljne za tržište Srbije.\nNa pitanje kako za državnu novinsku agenciju nema para, a za RTS i RTV ima, Mirković je rekao da je „funkcionisanje Tanjuga bilo regulisano zakonom o Tanjugu“, a taj zakon je istekao 31. oktobra.\n„A što se tiče RTS i RTV taj zakon predviđa do kraja ove godine finansiranje, a drugi model finansiranja od 2016“, kazao je on.Mirković je potvrdio da će zaposlenima u Tanjugu biti isplaćene otpremnine.\nAgencija za privatizaciju organizovala je prethodnih meseci dva javna poziva za prodaju Tanjuga, koji su proglašeni neuspešnim, jer nije bilo zainteresovanih kupaca. Tanjug je osnovan 5. novembra 1943. godine.


Dženanu Selimbegoviću produžen mandat u Predsjedništvu BiH - Klix.ba\n22.6.2018. u 10:51\nPredsjedništvo Bosne i Hercegovine produžilo je mandat zamjeniku generalnog sekretara ove institucije Dženanu Selimbegoviću, javnosti poznatom po vrijeđanju novinarki i svečanom otvaranju trotoara ispred zgrade Predsjedništva BiH.\n"Dženanu Selimbegoviću, zamjeniku generalnog sekretara Predsjedništva Bosne i Hercegovine, ponovo se dodjeljuje mandat u trajanju od pet godina na poziciji državnog službenika - sekretar s posebnim zadatkom, zamjenik generalnog sekretara Predsjedništva Bosne i Hercegovine", piše u odluci Predsjedništva BiH koja je objavljena u Službenom glasniku BiH, a koju potpisuje predsjedavajući Predsjedništva BiH Bakir Izetbegović.\nU Službenom glasniku BiH navedeno je da odluka stupa na snagu osmog dana od dana objavljivanja u Službenom glasniku BiH, a primjenjivat će se od 15. oktobra 2018. godine.\nTo znači da će Selimbegović ostati na poziciji zamjenika generalnog sekretara i u kompletnom mandatu novog saziva Predsjedništva BiH koje će građani imati priliku izabrati na oktobarskim predsjedničkim izborima.\nJavnost u BiH Selimbegovića pamti po svečanom otvaranju trotoara ispred Predsjedništva BiH, koji je koštao više od 360 hiljada KM, ali i po vrijeđanju novinarki Sanele Prašović-Gadžo i Arijane Saračević-Helać koje je na svom Facebook profilu nazvao "polovnjačama".\nPredsjedništvo BiH nikada nije informisalo građane da li je Selimbegoviću izrečena disciplinska mjera zbog kršenja Pravilnika o disciplinskoj odgovornosti državnih službenika u institucijama Bosne i Hercegovine.\nOvaj državni službenik dovodio se u vezu i sa zapošljavanjem u Elektroprivredi BiH na osnovu preporuka, odnosno bez raspisivanja javnog konkursa.\nPredsjedništvo BiH vrijeđanje Dženan Selimbegović


Bivši pripadnik Odeljenja za dokumentovanje i opservaciju MUP-a i osnivač pokreta Oslobodjenje Milan Dumanović, saslušan je danas u Trećem osnovnom javnom tužilaštvu u Beogradu, nako što je Bezbednosno-informativna agencija (BIA) podnela tužbu protiv njega zbog izjave da "Srpska napredna stranka i BIA dele novac od droge".\n“Stavlja mi se na teret da sam onim što sam izjavio u emisiji ‘Utisak nedelje’ narušio integritet BIA i da sam dao lažne navode i da je time izazvana panika. Oni su dopunili 5. maja to navodima da je na četrdeset i nešto profila na Tviteru došlo do uvećane panike, odnosno do negativne reakcije prema toj agenciji”, rekao je Dumanović novinarima ispred tužilaštva.\nKazao je da su tvrdnje koje je izneo u toj emisiji bile “apsolutno istinite” i povezao ih sa aferom “Jovanjica”.\n“Na najvećoj narko farmi u Jovanjici su radili pripadnici BIA i primali platu isključivo iz te agencije, to je bio njihov radni zadatak i oni su tamo poslati kao radnici te BIA. To su apsolutno proverene stvari”, rekao je Dumanović.\nFunkcioner pokreta Oslobodjenje je dodao da tužilaštvu neće reći imena tih ljudi jer kako je rekao, ne veruje “ovom sistemu”.\n“Kada se promeni situacija u Srbiji, tada ćemo dobiti sve dokaze”, kazao je Dumanović.\nNajavio je da će nastaviti da otkriva “sve što je vezano za kriminal u Srbiji” i dodao da “sad više nego ikad” očekuje da i njegove kolege izadju sa sličnim pričama.\n“Ovde odgovaraju oni koji govore da posao BIA nije da čuva najveću narko farmu u Evropi”, rekao je Prelević i ocenio da su Dumanovićevi postupci borba za institucije, a ne protiv njih.\nUpitan da li iznošenje netačnih informacija može da našteti radu državnih institucija, advokat je ocenio da je hapšenjem pripadnika BIA koji su štitili Jovanjicu “bačena veća senka” na rad agencije.\n“Ja ne znam šta je to što je Dumanović rekao, a da pre toga tužilaštvo ili policija to već nisu utvrdili. Mislim da to ni na koji način ne škodi već srozanom ugledu, ne mogu reći BIA, nego onih ljudi u toj agenciji koji su pomislili da je stranačka vlast – vlast nad svim Srbima i svom imovinom u Srbiji”, ocenio je Prelević.\nPredsednik pokreta Oslobodjenje Mladjan Djordjević ocenio je da je današnje saslušanje po tužbi BIA “istorijski čin”, jer se prvi put dešava da služba poput Bezbednosno-informativne agencije podnosi krivičnu prijavu za širenje panike.\n“Ovo što se danas dogadja jeste pritisak na ljude pred važne dogadjaje u Srbiji, kao što je izdaja Kosova i Metohije, kao što je Rio Tinto, kompanija koja treba da zagadi i uništi kompletnu zapadnu Srbiju i kao što je borba protiv kriminala koja je lažna, jer ovde je čovek koji je ukazao na kriminal i danas se tužilaštvo njime bavi”, rekao je Djordjević.\nOcenio je da je “svima jasno” da paniku u Srbiji širi “samo Aleksandar Vučić i njegov jajinački klan”.\n“Pokret Oslobodjenje će nastaviti borbu sve dok on i taj klan ne budu uhapšeni i procesuirani i dok im imovina ne bude oduzeta”, rekao je Djordjević.\nMilan Dumanović je u aprilu ove godine u emisiji “Utisak nedelje” izjavio da novac od droge u Srbiji dele Srpska napredna stranka (SNS) i BIA, nakon čega su protiv njega tužbe podneli i ta agencija i njen direktor Bratislav Gašić.


Magazin > Vrt i okolina > Popločavanje > Štampani beton\nSve više ljudi se opredeljuje za štampani beton, naročito kada je reč o terasama, trotoarima, prilaznim putevima, dvorištima, prostoru oko bazena, ali i za podove u enterijeru. U pitanju je beton čija je površina ukrašena tako da dezen, tekstura ili reljef podsećaju na opeku, ploče, kamen, drvo ili neki drugi materijal, najčešće prirodni. Štampani beton je najbolji način da se dobije izgled podova koji sliči na one sačinjene od prirodnih materijala ali vrlo brzo i uz manje troškove. Osim pristupačne cene koja ga čini jeftinijom alternativom, trajan je i jednostavan za održavanje. Naime, štampani beton zahteva minimalno održavanje, i to je jedan od glavnih razloga njegove popularnosti.\nStručni članak\t 124\nImamo čak 44 izvođača radova za područje Štampani beton:\nZašto se štampani beton jednostavno održava?\nOvakva površina je presvučena završnim premazom, te se nečistoće manje zadržavaju nego na klasičnom betonu, a ukoliko ih ima, uklanjaju se na jednostavniji način.\nUčvršćivači u boji u velikoj meri redukuju efekte habanja tokom njegovog korišćenja, dok akrilni lak na bazi rastvarača onemogućava rast mahovine i algi, štiti beton od nakupljanja prašine, sprečava da boja prerano izbledi i da se naslage od nafte, ulja i prljavštine zalepe za sam beton. Završnim lakom se naglašavaju boja i šara, ali i osigurava dodatna mehanička i UV zaštita.\nJoš jedna važna stvar koju je neophodno napomenuti a takođe je bitna za duži vek trajanja štampanog betona i njegov optimalni kvalitet. To je period u godini kada se vrši njegova ugradnja. Ako je napolju veoma hladno i mraz je, materijal na kome se radi štampa može previše rano da se stvrdne, što može kasnije dovesti do oštećenja na betonu. Dakle, kada se izliva beton vanjska temperatura treba da bude u plusu.\nKljuč za optimalno održavanje štampanog betona je njegovo povremeno čišćenje i ponovno učvršćivanje.\nKako se održava štampani beton?\nKao što smo rekli, komponente koje se koriste prilikom ugradnje štampanog betona imaju bitnu ulogu u njegovom kasnijem održavanju. Prema tome, prilikom ugradnje betona je potrebno da se stave aditivi koji će ga štititi od pucanja prilikom smrzavanja i odmrzavanja, ali i sprečiti ljuštenje površine i to da njegova boja izbledi. Istakli smo značaj zaštitnog laka, te je poželjno njegovo ponovno obnavljanje nakon tri godine od ugradnje, kako bi se ponovili efekti njegove zaštite, ali i održala boja usled atmosferskih uslova. Ukoliko su u pitanju pokrivene terase ili druga mesta zaštićena od atmosferskih uticaja i tereta vozila, za ovim najverovatnije neće ni biti potrebe.\nŠto se tiče samog čišćenja, najbolje je koristiti perače pod pritiskom kako bi se otklonila sva nečistoća i eventualni slojevi prašine. Najbolje je koristiti jačinu čistača od 200 bara.\nUkoliko se odlučite za štampani beton, možete se obratiti i nama na DaiBau.rs. Na našem sajtu ćete naći još saveta vezanih za ovo temu, ali i ponuđače i proizvođače s kojima sarađujemo i koji će na vaš upit uzvratiti odgovarajućom ponudom.\nSavet stručnjaka iz firme BLUE STONE DOO\n1. Trenutno se suočavamo sa ogromnim promenama cena na tržištu građevine. Kakva je situacija sa cenama štampanog betona, da li na ovom polju imamo neke promene?\nSvi osećamo posledice trenutnih dešavanja. Cene materijala su skočile, od cene betona do cene laka, tako da se osećaju i manje promene kada je u pitanju cena štampanog betona.\n2. Šta biste naveli kao prednosti štampanog betona i da li on zahteva posebnu vrstu održavanja?\nŠtampani beton odlikuju brojne pogodnsti u odnosu na klasičan beton:\n- dugotrajniji je\n- izuzetno se lako održava\n- otproniji je na promene vremena (na njega ne utiču nepovoljne vremenske prilike, ne puca prilikom smrzavanja, ne moze da ga ošteti grad..)\n- ne skuplja prašinu i lako se pere\n- širok izbor boja i izgleda\nKada govorimo o održavanju štampanog betona, moja preporuka je da na svakih 2-5 godina vršite obnovu završnog sloga laka, koji je zaštita za sve i imaćete savršeno dvorište.\nG-din Petar Miljković, BLUE STONE DOO\nImamo čak 44 izvođača radova za područje Štampani beton\nSTONE DESIGN DOO BEOGRAD\nPR POSTAVLJANJE PODNIH I ZIDNIH OBLOGA ŠTAMPANI BETON LAZAREVIĆ


Vesti online / Scena / Kultura / Savremeni "Bahok" nomadi u "Madlenianumu"\nSavremeni "Bahok" nomadi u "Madlenianumu"\nProslavljeni britanski koreograf Akram Kan nastupio je večeras na 7. Beogradskom festivalu igre u zemunskoj Operi i teatru "Madlenianum" sa predstavom "Bahok" o savremenim nomadima, koju je uradio sa Nacionalnim baletom Kine.\nPosle dve godine iščekivanja susreta sa jednim od najpriznatijih koreografa svoje generacije u Britaniji, beogradska publika je treće večeri festivala imala priliku da pogleda Kanovu 75-minutnu koreografiju "Bahok" (Nosač), rađenu na muziku Nitina Savneja, čija je premijera bila 2008. godine u Pekingu.\nAnsambl Nacionalnog baleta Kine, sastavljen od igrača različitog kulturnog porekla, iz Kine, Koreje, Indije, Slovačke, Južne Afrike i Španije, koji su i dramaturzi te predstave, predstavio je priču o savremenim nomadima smeštenim, usled kvara aviona, u tranzitnoj zoni aerodroma, koji pokušavaju da uspostave odnos, da razmene svoje priče i sećanja na dom.\nDinamičnom i sigurnom igrom na muziku, koja predstavlja mešavinu modernog ritma i istočnjačkih melodija, uz kratke dramske monologe i dijaloge, Kan u svojoj postavci otkriva da svi ljudi pričaju istu priču, jer kako kaže, "za nomade dom nije adresa, dom je ono što oni nose sa sobom".\nKan poručuje da smo "svi mi putnici, lutalice, da svi nosimo svoj teret, svi smo bahok (nosači) našeg genetskog i kulturnog nasleđa. Sve priče govore o putovanju tela kroz život, one su univerzalne, bez obzira iz koje kulture da dolaze, nalik su jedna drugoj, protkane istim temama".\nRođen u Londonu u porodici poreklom iz Bangladeša, Kan (36) je počeo da igra kada mu je bilo sedam godina, a scensku karijeru već u četrnaestoj godini, kada je izabran da igra u čuvenoj "Mahabharati" Pitera Bruka.\nKanovo ime se u poslednje vreme vezuje isključivo uz velike uspehe, unapred rasprodate predstave i turneje, ali i rad sa balerinom Silvi Gijem i glumicom, oskarovkom Žilijet Binoš.\nSopstvenu kompaniju osnovao je 2000. godine, kao svojevrsnu platformu za inovacije i mogućnost saradnje sa umetnicima drugih disciplina -pozorišta, filma, muzike, književnosti i vizuelnih umetnosti. Trenutno je stalni saradnik londonskog Sadlers Velsa.\nNacionalni balet Kine


Aerodrom 'Nikola Tesla' obara poslovne rekorde\nBeogradski aerodrom "Nikola Tesla" ostvario je u prvom tromesečju ove godine, ukupan prihod u visini od oko 1,3 milijarde dinara, za 18 odsto više u odnosu na isti period 2010, objavljeno je u kvartalnom finansijskom izveštaju aerodroma.\nU odnosu na planirani prihod, to je manje za četiri odsto, navedeno je u izveštaju, dok su prihodi od putničkog servisa i takse za bezbednost dostigli 431 milion dinara u prvom kvartalu godine, što je 34 odsto od ukupnih ostvarenih prihoda i više za 19 procenata nego u istom periodu 2010.\nTokom prvog kvartala beogradski aerodrom je ostvario i ukupne rashode u iznosu od 924,7 miliona dinara, što je za 23 procenta više u odnosu na prvo tromesečje 2010, ali manje za 10 odsto u odnosu na planirane rashode za ovaj period.\nOd januara 2011. ukupan promet saobraćaja je ostvaren kroz 9.567 letova, 530 hiljada putnika i 2.209 tona robe i pošte. Ukupan promet putnika od 530.000, veći je za 15 odsto u odnosu na isti period u 2010. i za četiri procenta veći od planiranog u prvom kvartalu ove godine.\nNajveće učešće imaju inostrani prevoznici u međunarodnom saobraćaju sa 58,13 odsto, zatim domaći prevoznici u međunarodnom saobraćaju sa 41,86 procenata.\nPosmatrano po kompanijama, "Jat Airways" je vodeća kompanija po broju prevezenih putnika u međunarodnom saobraćaju sa 41,38 odsto, za njim slede "Lufthansa" sa 11,11 odsto, "Montenegro Airlines" sa 7,50 procenata, "Swiš international" sa 6,69 odsto i "Wiž Air" sa 6,04 odsto.\nU odnosu na 2010, zabeležen je pad u učešću domaćih prevoznika u međunarodnom saobraćaju i rast inostranih kompanija u međunarodnom saobraćaju. "Jat Airways" je zabeležio rast aviooperacija u prvom kvartalu 2011. u odnosu na isti period 2010. za pet odsto, a u odnosu na plan poslovanja za isti period pad od jedan procenat.\n"Jat Airways" je od januara do marta ostvario u međunarodnom saobraćaju 3.686 letova, a u istom periodu prošle godine 3.506 letova. "Aviogeneks - Internacional CG" je u prvom kvartalu 2011. ostvario samo 21 aviooperaciju, dok u istom periodu prošle godine nije saobraćao.\nU strukturi inostranih prevozioca u prvom kvartalu ove godine najznačajniju ulogu ima "Lufthansa" sa 16.09 odsto učešća, potom "Montenegro" sa 10.26 procenata i "Austrian Airlines" sa 7.31 odsto. Ove tri kompanije ostvaruju 33.66 procenata međunarodnog saobraćaja inostranih prevozilaca.\nAerodrom "Nikola Tesla" planira da u prvom polugodištu ove godine ostvari ukupan prihod od 2,9 milijardi dinara, uz ukupan rashod oko dve milijarde, objavljeno je u izveštaju o šestomesečnom planu poslovanja.\nAkcionarsko društvo, koje je na Beogradskoj berzi listirano od februara ove godine, predviđa i bruto dobit u iznosu 893,9 miliona dinara, uz napomenu da prva polovina godine predstavlja period niske sezone.


Javno - istrazivanja - Istraga o pranju novca i finansiranju terorizma i bez saglasnosti tužioca\nČlan Državnog veća tužilaca Goran Ilić kaže za BIRN da je stvoren utisak da je postupak Uprave za pranje novca protiv medija, novinara i NVO pokrenut radi njihove difamacije. Postupak je pokazao i da je zbog kolizije dva zakona Upravi omogućeno da vrši neku vrstu krivičnog progona bez saglasnosti javnog tužioca koji je prema Zakonu o krivičnom postupku i Ustavu jedini organ koji goni učinioce krivičnih i drugih kažnjivih dela\nFoto: News Max Adria\nNi treći dan nakon što je TV kanal News Max Adria otkrio da je Uprava za sprečavanje pranja novca zatražila od banaka da dostave podatke i dokumentaciju za 20 fizičkih i 37 pravnih lica - medija, novinara i nevladinih organizacija - za koje ovaj organ navodno ima osnove sumnje da su počinili krivična dela pranja novca i/ili finansiranja terorizma, nema objašnjenja ko je postupak pokrenuo, da li postupkom upravlja tužilaštvo ili je Uprava samostalno napravila spisak.\nBIRN, koji je takođe na pomenutom spisku zajedno sa četvoro naših bivših i sadašnjih kolega, uputio je u utorak v.d. direktoru Uprave Željku Radovanoviću pitanja u vezi sa tim postupkom, ali odgovore nismo dobili, iako nam je u sredu ujutru u kabinetu direktora rečeno da bi trebalo da stignu do kraja dana.\nDo sada jedino objašnjenje stiglo je putem novinske agencije Tanjug i televizije Pink kojima je direktor Uprave izjavio da je rizik kod organizacija neprofitnog sektora procenjivan i prošle godine, te da je ovde navodno reč o rutinskom nadzoru zbog procene rizika.\nOva izjava, međutim, u suprotnosti je sa već pomenutim zahtevom koji je v.d. direktor Radovanović uputio bankama. U tom dopisu se on, naime, poziva na član 73 Zakona o sprečavanju pranja novca u kom piše da Uprava od obveznika može da zahteva informacije i dokumenta ukoliko „oceni da u vezi sa određenim transakcijama ili licima postoje osnovi sumnje da se radi o pranju novca ili finansiranju terorizma“.\nTo, dakle, znači da je neko već procenio da postoji sumnja da su navedena lica i organizacije učestvovali u pranju novca ili finansiranju terorizma, odnosno da je reč o pretkrivičnom postupku, što je u suprotnosti sa izjavom datom Tanjugu i Pinku o rutinskoj proceni rizika.\nZato smo direktora Uprave pitali ko je pokrenuo postupak i kako je ustanovljeno da postoji sumnja za pranje novca ili finansiranje terorizma. Zanimalo nas je i da li je postupak pokrenulo tužilaštvo ili Uprava, kao i na osnovu čijih saznanja je sačinjen odabir pomenutih pravnih i fizičkih lica.\nDirektora Uprave pitali smo i da li postoji neki inicijalni akt, odnosno da li je formiran predmet u kojem su podrobno obrazloženi razlozi za zahteve upućene bankama i da li je o tome obavešteno tužilaštvo (ukoliko postupak nije pokrenut na zahtev tužilaštva).\nZanimalo nas je i da li su sva pravna i fizička lica za koja su zatraženi podaci od banaka obuhvaćena jednim predmetom i ako jesu, zbog čega, da li su radnje za koje su oni osumnjičeni povezane, odnosno da li su oni delovali kao organizovana kriminalna grupa ili je pak svako prao novac za sebe?\nNa kraju radnog dana jedino smo uspeli da saznamo da su direktoru pitanja prosleđena, ali da nije u kancelariji, pa smo ostali uskraćeni i za informaciju o tome kada bismo odgovore mogli da očekujemo.\nKolizija između zakonika i zakona\nČlan Državnog veća tužilaca Goran Ilić, kaže za BIRN da bi Uprava za sprečavanje pranja novca morala da odgovori na čemu zasniva osnov sumnje da pojedinci i organizacije sa spiska imaju veze sa pranjem novca i finansiranjem terorizma.\n„Ako Uprava to ne objasni, u javnosti će ostati utisak da se radi o aktivnosti koja nije uperena protiv pranja novca i finansiranja terorizma, već protiv pojedinaca i organizacija koje iznose kritičke stavove u javnosti“, kaže Ilić i dodaje da inače podržava svaku aktivnost preduzetu radi sprečavanja pranja novca i finansiranja terorizma.\nOn, međutim, smatra da je osim utiska da je postupak pokrenut radi difamacije ljudi i organizacija sa spiska, ovaj slučaj na površinu izbacio još neke probleme u vezi sa radom Uprave za sprečavanje pranja novca, koji su vezani za pravni okvir u kom ona deluje.\nIlić objašnjava da je zbog kolizije Zakona o sprečavanju pranja novca i finansiranja terorizma, i Zakonika o krivičnom postupku (ZKP), Upravi omogućeno da vrši neku vrstu krivičnog progona bez saglasnosti javnog tužioca.\nOn pojašnjava da prema članu 5 Zakonika o krivičnom postupku, krivično gonjenje započinje prvom radnjom javnog tužioca ili ovlašćenih službenih lica policije na osnovu zahteva javnog tužioca, preduzetom radi provere osnova sumnje da je učinjeno krivično delo.\n„Kada prikuplja podatke o krivičnim delima, Uprava praktično vrši krivični progon. To znači da Uprava za sprečavanje pranja novca ima ulogu policijskog organa iz predistražnog postupka. Ali pošto je u toj fazi tužilac taj ko rukovodi pretkrivičnim postupkom, Uprava to radi van nadzora javnog tužioca, jer im to omogućava Zakon o sprečavanju pranja novca”, objašnjava Ilić.\nOn navodi da je prema Zakoniku o krivičnom postupku Uprava dužna da kada preduzme neku radnju iz pretkrivičnog postupka, o tome obavesti tužilaštvo u roku od 24 časa. „U Zakonu o sprečavanju pranja novca to, međutim, nigde ne piše“, zaključuje Ilić.\nNa pitanje da li pomenuta kolizija zakona daje Upravi diskreciono pravo da mimo ZKP-om utvrđenog postupka može od banaka i drugih organa i institucija da zatraži podatke o bilo kome, bilo kada, bez obzira na razloge takvog zahteva, Ilić odgovara da u krivično-procesnom smislu to stvara uslove da Uprava deluje kao odmetnuti organ.\n„Zakonik o krivičnom postupku je krovni zakon i kad god se započne neka aktivnost koja se tiče provera osnova sumnje, mora da se primenjuje Zakonik”, kaže Ilić. On navodi da to znači da Uprava proveru može da preduzme samostalno, bez konsultacija sa tužiocem, jer na to po svom zakonu nisu dužni.\n„Sa druge strane, s obzirom na to da ta radnja ide u pravcu prikupljanja dokaza da je izvršeno neko krivično delo, oni bi prema ZKP-u u roku od 24 sata morali da obaveste tužioca. Po mom mišljenju, oni bi morali da primenjuju ZKP kao krovni zakon za tu oblast. Međutim, ono što ja znam, oni to ne rade, jer su dva zakona u nesaglasju, a oni primenjuju samo svoj, i to je problem“, kaže Ilić.\nČlanom 77 Zakona o sprečavanju pranja novca i finansiranja terorizma navodi se da postupak prikupljanja podataka, informacija i dokumentacije započinje ukoliko postoje osnovi sumnje da su određene transakcije ili lica uključeni u pranje novca i finansiranja terorizma.\nI u ovom slučaju očigledna je kolizija između Zakonika o krivičnom postupku i Zakona o sprečavanju pranja novca, konstatuje Ilić.\n“Kada je u pitanju ZKP, svi organi koji imaju policijska ovlašćenja su dužna da postupe po svakom nalogu javnog tužioca”, kaže Ilić navodeći da, s druge strane, Zakon o sprečavanju pranja para daje mogućnost Upravi da čak može i da odbije inicijativu tužilaštva.\n„Znači tu je nesaglasje između ova dva zakona. Dakle, u Zakonu o sprečavanju pranja novca tužilaštvo ima inicijativu, a u ZKP-u nalog. Po ZKP-u tužilac rukovodi, a po Zakonu o sprečavanju pranja para ima samo inicijativu”, kaže Ilić.\nIlić zaključuje da Zakon o sprečavanju pranja novca daje mogućnost Upravi da u predistražnom postupku deluje samostalno, iako tim postupkom, i po ZKP-u i po Ustavu, rukovodi tužilaštvo.\nTo, međutim, otvara pitanje usklađenosti pravnog poretka u kom je moguće da se na spisku osumnjičenih za terorizam i pranje novca nađu mediji i nevladine organizacije koje postoje čitav niz godina i imaju jasno profilisanu društvenu ulogu.


VANREDNA SJEDNICA SO HERCEG NOVI 3. FEBRUARA – Radio Herceg Novi\n22. Januar, 2020 2:26 pm\nHomeDruštvoVANREDNA SJEDNICA SO HERCEG NOVI 3. FEBRUARA\njan. 24, 2017 at 12:00 am\nVANREDNA SJEDNICA SO HERCEG NOVI 3. FEBRUARA\nprije 3 godine nema komentaraAndrija RadmanSjednica SO Herceg Novi\nNa danas održanom skupštinskom kolegijumu dogovoren je jednoglasno 3. februar kao datum za održavanje vanredne sjednice SO Herceg Novi, potvrdio je za Radio Herceg Novi predsjednik SO Andri.ja Radman. Sjednica je zakazana na osnovu inicijative Građanske liste Izbor za skraćenje mandata aktuelnom sazivu lokalnog parlamenta.\nOdbornici Građanske liste Izbor su 6. januara na konferenciji za novinare saopštili da izlaze iz koalicije sa DPS-om. Nakon tri dana pokrenuli su inicijativu za skraćenje mandata lokalnom parlamentu, koju je ukupno potpisalo 13 odbornika te je predata u proceduru 13. januara. Rok za sazivanje sjednice o skraćenju mandata je 15 dana.\nNakon vanredne sjednice na kojoj će tema biti skraćenje mandata ovom skupštinskom sazivu uslijediće i vanredna sjednica lokalnog parlamenta sa informacijama o presudama Upravnog suda kojima se usvajaju tužbe Građanskog saveza.\nTagovi:Andrija RadmanSjednica SO Herceg Novi\nSUTRA SKUPŠTINSKI KOLEGIJUM


Zahtev da se Tramp smeni pre vremena | Novine Toronto\nZahtev da se Tramp smeni pre vremena\nPelosi s načelnikom Generalštaba SAD o sprečavanju Trampa da pokrene vojne akcije\nPredsedavajuća Predstavničkog doma Kongresa SAD Nensi Pelosi izjavila je da je razgovarala sa načelnikom Generalštaba američke vojske Markom Milijem o sprečavanju odlazećeg šefa države Donalda Trampa da pokrene vojne akcije ili nuklearni napad.\nPelosi se sastala sa demokratama iz donjeg doma Kongresa da razmotre pokretanje postupka opoziva republikanca Trampa, uprkos tome što mu mandat ističe 20. januara.\nPelosi i lider demokrata u Senatu Čak Šumer pozvali su odlazećeg američkog potpredsednika Majka Pensa i ministre da se pozovu na 25. amandman na Ustav SAD i odmah smene Trampa.\nAko do toga dođe, donji dom Kongresa, u kojem demokrate imaju većinu, sredinom sledeće sedmice bi mogao da glasa o opozivu Trampa.\nOn time ne bi bio smenjen sa mesta predsednika, već bi išao na suđenje u Senat.


Pahor: Na Hrvatskoj je da nađe rešenje spora\nPremijer Slovenije Borut Pahor ocenio je danas u Strazburu da je na Hrvatskoj da nađe rešenje za granični spor koji blokira pregovore Zagreba o ulasku u EU.\nU govoru u Parlamentarnoj skupštini Saveta Evrope, Pahor je rekao da Hrvatska koja je "prejudicirala" graničnu liniju, treba da "nađe\nrešenje" za nastali spor.\n"Nije Slovenija sugerisala neke stvari, ona je reagovala da bi zaštitila svoje interese", ukazao je Pahor i založio se za\nnalaženje rešenja i utvrđivanje konačne granice između te dve zemlje.\n"To će biti značajan napredak i učiniću sve što mogu da bi Hrvatska mogla da nastavi svoje pregovore o prijemu" u EU, rekao je\nPahor odgovarajući na pitanja parlamentaraca u Strazburu.\nČeška koja do kraja meseca predsedava EU, otkazala je pristupnu konferenciju Hrvatske, a Švedska koja 1. jula preuzima predsedavanje, poručila je da Ljubljana i Zagreb moraju sami da reše spor.


Poslednja akcija davanja krvi 30. decembra - Bujanovačke\nPočetna DRUŠTVO Poslednja akcija davanja krvi 30. decembra\nBujanovac, 24. decembar, 2021. (Foto arhiva) –Crveni krst Bujanovac, u saradnji sa Zavodom za transfuziju krvi iz Niša i Udruženjem „U Srcu“ Telekoma Srbije, 30. decembra organizuje poslednju akciju dobrovoljnog davanja krvi u ovoj godini.\nAkcija će biti organizovana u holu Doma kulture u Bujanovcu u periodu od 09:00 do 15:00 časova.\n–Prikupljanje krvi se odvija prema planiranom rasporedu jer su krv i komponente stalno potrebne pacijentima. Svi koji su zdravi i mogu i žele da daju krv ne treba ni na koji način to da odlažu zbog situacije sa korona virusom, kažu iz Crvenog Krsta.\nTakođe, mole davaoce da ne dolaze ukoliko su u poslednjih 28 dana putovali izvan Srbije, imaju prehladu, kašalj i kijanje, povišenu telesnu temperaturu, ili su bili u kontaktu sa bolesnom osobom čiji simptomi liče na infekciju korona virusom.\n-Dobrovoljnim davanjem krvi nastavljamo da brinemo za građane kojima je ona neophodna radi lečenja ili izlečenja, a time pružamo i podršku sistemu zdravstvene zaštite, poručuju iz CK.\nTAGakcija dobrovoljnog davalaštva krvi crveni krst bujanovac\nPrevious PostMeđusobno nepoznavanje jezika i migracije su najveći problemi Bujanovca Next PostOd početka nedelje 4 kovid pozitivna u Bujanovcu\nBosilegrad sakuplja krv za VMA


Dodik: Neću glasati za Godišnji nacionalni plan koji znači put u NATO - Kolporter : Kolporter\n> Dodik: Neću glasati za Godišnji nacionalni plan koji znači put u NATO\n“Ići ću na sednicu Predsedništva BiH zakazanu za utorak. Ne tražim da bude povučena ta tačka dnevnog reda, već ću glasati protiv. Na to me obavezuje odluka o vojnoj neutralnosti Narodne skupštine Republike Srpske”, izjavio je Dodik za Radio-televiziju RS (RTRS).\nOn je dodao da na sednici Predsedništva BiH kandidat SNSD-a, Zoran Tegeltija verovatno neće biti imenovan za predsedavajućeg Saveta ministara BiH. Prema Dodikovim rečima “Bošnjaci su u saradnji sa Amerikancima sve iskomplikovali do te mere da sada postoji ovakva situacija”.\n“Sačekaćemo još neki vremenski period koji predviđa život tog sporazuma, a to je 5. septembar, a posle toga ćemo se odlučiti u vezi sa nekim politikama”, naveo je Dodik.


pismo - Srpskainfo\nLideri ŠP Dragan Ðilas, DS Zoran Lutovac, Ne davimo Beograd Dobrica Veselinović, ŽS Nebojša Zelenović, PSG Pavle Grbović i Pokreta za preokret Janko Veselinović uputili su danas pismo evropskim posrednicima u međustranačkom dijalogu u kome su izrazili nezadovoljstvo imenovanjima novih članova upravnih odbora RTS i RTV od strane Savjeta REM-a i najavili mogućnost napuštanja dijaloga "uslijed novih okolnosti".\nSrpski član i predsjedavajući Predsjedništva BiH Milorad Dodik uputio je pismo ambasadoru Estonije, koja predsjedava u Savjetu bezbjednosti UN.\nDodik o imenovanju Šmita za novog visokog predstavnika “Srpska će pisati Savjetu bezbjednosti i članicama EU”\nMuke jednog poštara: Pokušao da dostavi poštu, pa umalo ostao bez ruke (VIDEO)\nDa dostava pisama, paketa i računa, umije da bude opasan posao, najbolje znaju poštari. Počevši od vožnje biciklima ili automobilima kroz grad, do životinjskih "čuvara" sa kojima se najčešće sreću u ruralnim sredinama.\nEparhija raško-prizrenska odgovorila na Kurtijevo pismo "Ispunite odluku o priznavanju manastirske imovine"\nEparhija raško-prizrenska saopštila je danas povodom pisma premijera privremenih prištinskih institucija Aljbina Kurtija manastiru Visoki Dečani, da je "bespredmetno" odgovarati na takva pisma bez prethodno pokazanog poštovanja sudskih odluka u vezi sa tim manastirom.\nPRIJETNJE SENATORU Sumnjiva supstanca u pismu nije opasna\nSumnjivi paket koji je u ponedjeljak dostavljen na kuću američkog senatora Renda Pola i prijavljen policiji imao je praškastu supstancu za koju je u preliminarnoj analizi utvrđeno da nije opasna, saopštile su danas američke vlasti.\nSrednjoškolac iz Zagreba, kojem je dosadilo onlajn školovanje, odlučio je da se u srijedu ujutru obrati ministaru zdravlja Viliju Berošu putem mejla i zamoli ga jednu stvar.\n"Obrušila se NA ŽRTVU svog muža" Pismo Biljana Srbljanović o sramnoj odbrani Mike Aleksića\nSupruga slovenačkog premijera Janeza Janše Urška Bačovnik i doktor u bolnici u Celju primila je prijeteće pismo u kome je nepoznata osoba prijetila njoj i njenoj porodici.\nUdruženje klubova koje je formiralo novo takmičenje, Superligu Evrope, uputilo je pismo predsjednicima FIFA i UEFA Đaniju Infantinu i Aleksandru Čeferinu u kom ih obavještava da će preduzeti pravne mjere u slučlaju bilo kakvih sankcija.


Briselski model poreskog sistema – šta nam donosi i koje su posledice za srpsku privredu - BDO\nHome > Pregled > Poresko savetovanje > Briselski model poreskog sistema – šta nam donosi i koje su posledice za srpsku privredu\nSrbiji u procesu pristupanja EU predstoji i usaglašavanje poreskog sistema sa pravilima i praksom koji važe u Uniji, kroz pregovaračko poglavlje 16 „Oporezivanje“. Budući da se naš poreski sistem zasniva na kontinentalnom pravu, može se relativno brzo prilagoditi poreskim sistemima drugih država sa sličnim pravnim tekovinama. Osnovni poreski oblici u Evropskoj uniji (poput poreza na dodatu vrednost, poreza na dobit pravnih lica, poreza na dohodak fizičkih lica i sl.) najvećim delom postoje i u Republici Srbiji samo u obliku prilagođenom privredi i praksi zemalja koje nisu članice Unije.\nU okviru poreskog sistema EU, porez koji je u najvećem stepenu usklađen između zemalja članica je porez na dodatu vrednost. Ostali poreski oblici poput poreza na dobit pravnih lica i poreza na dohodak fizičkih lica su usaglašeni u znatno manjoj meri. Stoga, i poreski oblici u Republici Srbiji koji se mogu najbolje prilagoditi propisima Evropske unije se tiču poreza na potrošnju (najpre poreza na dodatu vrednost). Na nivou Evropske unije, porez na dodatu vrednost je usaglašen između zemalja članica putem jedinstvene direktive koja daje osnovne smernice za oporezivanje potrošnje, dok su detaljna pitanja rešena lokalnim zakonima i podzakonskim aktima svake od zemalja članica. Ono što je u državama koje nameravaju da postanu članice Unije potrebno uraditi jeste pripremiti njihova lokalna zakonodavstva za prilagođavanje pripisima zajednice. U Republici Srbiji je to već u određenom stepenu urađeno pre svega poslednjim izmenama i dopunama Zakona o porezu na dodatu vrednost (naročito u smislu izmena pravila koja se tiču mesta prometa usluga, ukidanja pojedinih poreskih oslobođenja koja ne postoje u zakonima i praksi Evropske unije, omogućavanja imenovanja poreskih punomoćnika stranih lica za porez na dodatu vrednost i sl.).\nJedan od glavnih izazova biće činjenica da će pristupanje EU u jednom momentu dovesti do ukidanja granica za protok dobara iz Republike Srbije ka drugim državama članicama i u obrnutom smeru. Ovo će dovesti do toga da nakon pristupanja Republike Srbije Uniji, porez na dodatu vrednost na uvoz proizvoda iz drugih zemalja članica, više neće obračunavati carinski organi Republike Srbije, već će ga obračunavati primaoci proizvoda putem internog obračuna tj. primenom „reverse charge“ mehanizma. Međutim, za uvoz dobara u Republiku Srbiju iz zemalja koje nisu članice Evropske unije porez na dodatu vrednost će i dalje obračunavati carinski organi. Za razliku od toga, otpremanje proizvoda iz Republike Srbije u druge države članice Unije biće oslobođeno poreza na dodatu vrednost u Republici Srbiji (kao što je i trenutno izvoz dobara iz Republike Srbije u druge države oslobođen ovog poreza).\nPored toga, doći će do pojavljivanja i drugih posledica poput lakše registracije poreskih obveznika iz drugih zemalja članica za svrhe poreza na dodatu vrednost u Republici Srbiji, omogućavanja lakše konsignacione prodaje dobara u Republici Srbiji od strane preduzeća iz drugih država članica, primene pravila „triangulacije“ i sl.\nIzmeniće se i propisi u vezi sa olakšicama i oslobođenjima. Pojedina oslobođenja koja daju određene beneficije pojedinim licima (npr. porodicama sa decom, kupcima prvog stana i sl.) će verovatno biti ukinuta (neka već i jesu u određenom stepenu), s obzirom na to da poreski propisi Evropske unije ne dozvoljavaju favorizovanje pojedinih kategorija privrednih subjekata kroz poreske zakone, već zahtevaju isti poreski tretman svih obveznika, dok se pomoć pojedinim kategorijama privrednih subjekata ili stanovništva može obezbediti primenom drugih „neporeskih“ zakona.\nEvidencije koje će obveznici poreza na dodatu vrednost biti u obavezi da vode biće prilagođene propisima Evropske unije. Jedna od evidencija za koje se može očekivati da bude uvedena odnosi se na isporuke i prijem robe između zemalja članica Unije.\nPored poreza na dodatu vrednost, jedan od velikih izazova će biti i prilagođavanje propisa o akcizama. Ovi propisi ni u Evropskoj uniji nisu jedinstveni niti usaglašeni, ali će svakako doći do izmena u smislu načina obračuna obaveze za akcizu u Republici Srbiji.\nPoreski oblici koji se tiču direktnog oporezivanja, poput poreza na dobit pravnih lica i poreza na dohodak građana, se ne mogu u potpunosti prilagoditi propisima Unije, ali će u svakom slučaju doći do određenih izmena zakonske regulative i prakse u ovom pogledu. Jedna od glavnih izmena biće olakšavanje prekograničnih transakcija u poreskom smislu. Ovo znači da će primenom pojedinih direktiva koje su u primeni u Evropskoj uniji (poput „parent-subisidary“ direktive ili direktiva koje se tiču kamata i autorskih naknada) biti omogućeno da se pod pojedinim uslovima omogući isplata određenih prihoda iz Republike Srbije ka licima poreskim rezidentima drugih zemalja članica Unije bez obaveze plaćanja poreskih obaveza u vezi sa porezom na dobit pravnih lica.\nTakođe, kao posledica postepenog prilagođavanja propisima Evropske unije, može se uočiti i postepeno ukidanje poreskih podsticaja i olakšica u srpskom Zakonu o porezu na dobit pravnih lica. Primeri za to su skraćenje perioda za prenošenje poreskih i kapitalnih gubitaka sa deset na pet godina i ukidanje poreskog kredita za porez na dobit pravnih lica po osnovu ulaganja u osnovna sredstva obveznika. Postoje naznake da će u pristupnim pregovorima doći i do ukidanja desetogodišnjeg poreskog oslobođenja za porez na dobit pravnih lica, koje sada postoji za pravna lica koja u svoja osnovna sredstva za obavljanje delatnosti ulože najmanje jednu milijardu dinara i zaposle najmanje sto radnika. Ova vrsta poreske olakšice je takođe deo podsticaja koji će se moći regulisati posebnim zakonima ali ne i poreskim.\nKonačno, očekivanje je da će komunikacija poreskih organa Republike Srbije i poreskih organa drugih država biti značajno unapređena. Ovo se pre svega odnosi na razmenu informacija u oblasti poreza na dodatu vrednost (koja će omogućiti lakšu identifikaciju aktivnosti kompanija iz jedne zemlje članice na teritoriji druge zemlje članice) kao i razmena informacija u oblasti elektronskih usluga, informacija o proizvođačima i trgovcima akciznim proizvodima i razmena informacija u oblasti prihoda od kapitala – naročito kamata na štednju.\nSa makroekonomskog aspekta može se očekivati značajan dodatni priliv stranih investicija u Republici Srbiji s obzirom na to da će nakon pristupanja Republike Srbije Uniji poreski propisi, kao jedan od veoma važnih aspekata u poslovanju kompanija, biti usaglašeni sa najboljom regulativom i praksom evropskih zemalja. Ovo bi trebalo da dovede do većeg privrednog rasta u Republici Srbiji i većeg stepena zaposlenosti. Međutim, sa druge strane, ukoliko dođe do povećanja stope poreza na dodatu vrednost (što je česta pojava kod pristupanja države Evropskoj uniji), to može uticati na porast budžetskih prihoda, ali bi za negativnu posledicu imalo porast stope inflacije bar u prvoj godini primene.\nNa nivou privrednih subjekata, promena poreskih propisa će sa jedne strane poboljšati novčane tokove („cash flow“) kod kupovine dobara iz drugih zemalja članica, jer će umesto plaćanja carinskog poreza na dodatu vrednost primaoci dobara samostalno internim putem obračunavati „reverse charge“ PDV koji je troškovno i novčano neutralan. Sa druge strane, ukidanje ili povećanje restrikcija za korišćenje olakšica kod poreza na dobit pravnih lica će dovesti do većeg poreskog opterećenja pravnih lica koja su do sada mogla koristiti olakšice.\nImajući u vidu navedeno, može se oceniti da će doći i do pozitivnih i do negativnih poreskih posledica. Međutim, posmatrano u širem kontekstu celokupne državne politike i privrede, prilagođavanje poreskih propisa propisima zemalja Evropske unije je jedan od koraka koji Republiku Srbiju podiže na viši nivo privrednog života u kome se može očekivati da će poslovanje privrednih subjekata biti značajno lakše, transparentnije i efikasnije.\nMr Bojan Čepić, ACCA\nRukovodilac Odeljenja za poresko savetovanje\nTekst objavljen u Biznis & Finansije, Finansije Top 2017/2018


odbojkaski klub Radnički - Stranica 2 od 6 - Glas Šumadije\nNaslovna > odbojkaski klub Radnički > Page 2\n16/09/2020 16/09/2020 426Ostavi komentar na Kroz „iglene uši“ do trijumfa na premijeri\nOdbojkaši Radničkog pobedom su započeli novu sezonu u Super ligi Srbije. Puleni trenera Dragana Kobiljskog su uz dosta muke uspeli da upišu trijumf na tradicionalno neugodnom gostovanju subotičkom Spartaku – 3:2 (25:18, 22:25, 15:25, 25:21, 15:13). Imao je meč u subotičkoj hali „Dudova šuma“ sve elemente dobrog sportskog trilera sa srećnim krajem za Kragujevčane, koji […]\n14/09/2020 14/09/2020 417Ostavi komentar na Subotica – prva stanica za odbojkaše Radničkog u novoj superligaškoj sezoni\n25/08/2020 25/08/2020 416Ostavi komentar na Nastavak tradicije uprkos koroni\nMemorijalni odbojkaški turnir „Legende Radničkog“, u znak sećanja na prerano preminule odbojkaške asove Aleksandra Gigovića i Dejana Brđovića, biće održan 26, 27. i 28. avgusta u dvorani „SBB Jezero“. Pored domaćina Radničkog, svoje učešće na turniru potvrdile su i ekipe Niša i Mladog radnika iz Požarevca, a zbog aktuelne epidemiološke situacije u državi utakmice će […]\n31/07/2020 31/07/2020 436Ostavi komentar na JUNIORSKI REPREZENTATIVAC U REDOVIMA RADNIČKOG\nVuk Ivanković, talentovani juniorski reprezentativac, koji pokriva poziciju primača novo je pojačanje Odbojkaškog kluba Radnički. Nakon prethodne, veoma usprešne sezone, koja je prekinuta usled epidemiološke situacije, Radnički se pozabavio dovođenjem adekvatnih pojačanja na deficitarnim pozicijama. Povratak na stare staze i vreme kada je klub bio u samom vrhu odbojkaškog neba Srbije, upotpuniće mlad i uspešan […]\n03/06/2020 03/06/2020 555Ostavi komentar na HAMZAGIĆ NOVO POJAČANJE ODBOJKAŠA RADNIČKOG\nIrfan Hamzagić novi je član Odbojkaškog kluba Radnički. 28-godišnji korektor biće glavni adut Kragujevčana u borbi za oba domaća trofeja naredne sezone. Hamzagić je svoje igračko ime izgradio u Odbojkaškom klubu Novi Pazar. Sa „plavima“ je osvojio dva Kupa Srbije, a nastupao je još i za podgoričku Budućnost, Budvu, turski Torul Genčlik i francuski Kan, […]\n25/05/2020 25/05/2020 504Ostavi komentar na TROJICA KRAGUJEVAČKIH ODBOJKAŠA NA PRIPREMAMA REPREZENTACIJE\nMušku odbojkašku reprezentaciju Srbije tokom juna očekuje period tridesetodnevnih priprema na dve različite lokacije – u Beogradu i u Vrnjačkoj Banji. Poziv za ovu reprezentativnu akciju dobila su dvojica odbojkaša Radničkog Nikola Goić i Aleksa Matić, kao i Lazar Ćirović, koji trenutno održava formu trenirajući sa kragujevačkim klubom. Za razliku od Ćirovića i Matića koji već imaju iskustvo sa prethodnih reprezentativnih priprema, Nikola Goić će […]\n30/04/2020 30/04/2020 583Ostavi komentar na TAČKA NA ODBOJKAŠKU SEZONU U SRBIJI\n23/04/2020 23/04/2020 547Ostavi komentar na MILUTINOVIĆ I DUKIĆ POTVRDILI VERNOST RADNIČKOM\n15/03/2020 15/03/2020 640Ostavi komentar na ODBOJKAŠI RADNIČKOG DOBRO POČELI, PA STALI\n13/03/2020 13/03/2020 488Ostavi komentar na SA POZITIVNIM MISLIMA NA MEGDAN „CRNO-BELIMA“


FOTO: Preko Gradine pokušali da prošvercuju cigarete i zlatni nakit\nIzvor: Radio 021, 02.Sep.2019, 09:34\nCarinici su u saradnji sa policijom u subotu, 30. avgusta, na ulaznoj strani prelaza Gradina, sprečili pokušaj krijumčarenja 26 boksova cigareta sa bugarskim akciznim markicama i preko 300 grama zlatnog nakita.\nPrekršaj je otkriven kada je na red za kontrolu stigao "mercedes sprinter" bugarskih registarskih oznaka, kojim su iz Bugarske ka Nemačkoj putovala dvojica bugarskih državljana. U razgovoru sa carinskim službenicima i vozač i suvozač su rekli da nemaju ništa da >> Pročitaj celu vest na sajtu Radio 021 << prijave, osim ličnih stvari i jednog boksa cigareta.\nMeđutim, detaljnim pregledom automobila, carinici su najpre ispod suvozačevog sedišta pronašli 10 boksova cigareta "marlboro red", a potom i u nekoliko torbi sa prtljagom, među garderobom, još 16 boksova cigareta "marlboro tač".\nKrijumčarene cigarete i zlato oduzeti su u hitnom postupku sprovedenim pred nadležnim sudom, a bugarski državljani su i novčano kažnjeni.\nNa Gradini sprečen šverc zlata i cigareta\nIzvor: JužneVesti.com, 02.Sep.2019\nPreko 300 grama zlata i 26 boksova cigareta zaplenjeno je na Graničnom prelazu Gradina, a po hitnom postupku pred sudom putnici koji su pokušali da prokrijumčare neprijavljenu robu su i novčano kažnjeni.


Presuda Karadžiću u martu, Mladiću u novembru - Društvo - Dnevni list Danas\nPočetna » Društvo » Presuda Karadžiću u martu, Mladiću u novembru\nNenad Golčevski, portparol Haškog tribunala za Danas\nPresuda Karadžiću u martu, Mladiću u novembru\nPresuda haškom optuženiku Radovanu Karadžiću, bivšem predsedniku Republike Srpske, biće izrečena u Haškom tribunalu u martu, kazao je za Danas Nenad Golčevski, portparol Haškog tribunala.\n0Piše: A. R. 23. decembra 2015. 23.03\nOn dodaje da tačan datum još nije utvrđen, ali da će žalbeni proces biti vođen pred Mehanizmom za međunarodne krivične sudove u Hagu. Istovremeno, Golčevski naglašava da će prvostepena presuda Ratku Mladiću, ratnom komandantu Vojske bosanskih Srba biti izrečena u novembru 2017. godine. Kao i u slučaju Radovana Karadžića, žalbeni proces će biti vođen pred Mehanizmom.\nI Karadžić i Mladić su u odvojenim procesima optuženi za genocid nad bosanskim muslimanima u Srebrenici avgusta 1995. godine, ali i za zločine protiv čovečnosti i povrede ratnog prava i običaja u BiH od 1992. do 1995. godine, ali i za učešće u zajedničkom zločinačkom poduhvatu, čiji cilj je bio genocid i ratni zločini nad muslimanskim, hrvatskim i drugim nesrpskim stanovništvom.


Slaba godina za filmove i za Hollywood Prolog\nDepresija je zavladala filmskom industrijom, nakon finansijskog pregleda prethodne godine. To donosi I novi talas pesimizma i još veću zabrinutost.\n3D tehnika, razni marketinški trikovi, mnoštvo superheroja i animiranih likova nisu dali očekivane rezultate. U 2011.godini nijedan film nije ni približno bio uspešan kao mega hit iz 2010.godine Avatar koji je očigledno postavio izuzetno visoke standarde i koga će teško biti dostići i prestići u narednim godinama. Čak šta više, 2011.godina je godina sa najmanjom zaradom u bioskopima još od 1995.godine.\nPostavlja se pitanje šta je to uticalo na pad posete bioskopima? Zvaničnici kažu da neki projekti od kojih se dosta očekivalo su prošli neslavno, ali neki od hitova su opravdali svoj status i očekivanja. Poslednji nastavak Harija Potera je zaradio 1.3 milijarde dolara i to je najuspešniji film u 2011.godini. Treći nastavak Transformersa je na drugom mestu po zaradi, on je inkasirao 1.1 milijardu dolara. Takođe, i nastavci filmova Sumrak, Pirati sa Kariba i X-Men su odlično prošli kod bioskopske publike.\nZabrinjavajući je globalni pad posete bioskopima godinama unazad (u Srbiji je to i očekivano s obzirom da je dosta gradova ostalo bez bioskopa, a i oni koji rade i imaju kvalitetnu sliku i zvuk se mogu nabrojati na prste) kao i pad prodaje naslova na dvd-u ili nekim drugim medijima.\nMackenzie Foy, kćerka Ewdard-a i Bella-e, u novom filmu „The Warren Files“\nJennifer Lawrence uklonila Emmu Watson iz kadra


April 2010 – Wild Boars Kragujevac\nVeprovi putuju u Švajcarsku\nU subotu, 1. maja 2010. godine, Divlji Veprovi će odigrati verovatno najtežu utakmicu u istoriji kluba. Veprovi putuju u Švajcarsku kako bi odmerili snage sa domaćom ekipom Calanda Broncos. Ovo je utakmica 2. kola EFAF ...\nNova pobeda u Zrenjaninu\nU Zrenjaninu je odigrana utrakmica 3. kola Nacionalne lige Srbije u američkom fudbalu između domaćih Vitezova i gostujućih Divljih Veprova iz Kragujevca. Na čuvenom stadionu u Zrenjaninu se okupilo oko 300 gledalaca koji su uživali ...\nU trećem kolu Nacionalne lige Srbije, aktuelni šampioni Srbije, Divlji Veprovi, će gostovati ekipi Klek Knights. Utakmica se igra u Zrenjaninu u nedelju u 14h. Posle ubedljive pobede protiv ekipe Royal Crowns, Veprovi idu na ...\nDrugo kolo Nacionalne lige Srbije 2010 je počelo utakmicom u Kragujevcu između domaćih Divljih Veprova i gostujućih Kraljevskih Kruna iz Kraljeva. Po oblačnom i hladnom vremenu, na stadionu FK Sušica se okupilo oko 700 gledalaca ...\nNakon slobodnog prvog kola, aktuelni šampioni Srbije, Divlji Veprovi, započinju takmičenje na svom terenu gde dočekuju Kraljevske Krune iz Kraljeva. Utakmica će se odigrati u subotu, 10. aprila sa početkom u 15h na stadionu FK ...


Naslovna » Izlasci » Muzika » Koncerti » Džordž Benson 7. jula sprema koncert za pamćenje\nNada Mandić 4. juli 2013. Koncerti Komentari su isključeni na Džordž Benson 7. jula sprema koncert za pamćenje\nNovi Bensonov susret sa beogradskom publikom, po najavi umetnika, sadržaće selekciju najvećih uspeha iz karijere duge više od pola veka, obeležene sa čak deset Grammy nagrada i 35 solo albuma! Ulaznice za veliki džez, soul i fank događaj letnje sezone prodaju se na blagajnama Sava centra i Eventima po cenama od 2.000, 2.500, 3.000 i 3.500 dinara.\nBenson će nastupiti u pratnji gitariste Majkla O’Nila, pijaniste Rendija Voldmana, basiste Stenlija Benksa, klavijaturiste Toma Hola i bubnjara Oskara Sitona. Za potrebe njihovog nastupa biće obezbeđen koncertni klavir marke Steinway uz profesionalnog štimera koji će i tokom dana dva puta proveravati ispravnost štima. Vrhunski instrumenti i prateća oprema stižu i sa ostalim muzičarima iz Bensonovog benda sa veoma preciznim instrukcijama oko postavke i povezivanja na 64-kanalni mikser iz kojeg publiku očekuje precizno podešen ton tokom koncerta. Ništa manje zahtevna je i postavka svetla koje prati draperije iza benda i stvaraju vizuelno prepoznatljivu gala scenu.\nBensona na turneji prati oko 20 ljudi koji će se pobrinuti da svi aspekti uspešnog koncerta proteknu u savršenom redu, kao i da ketering bude veoma specifičan budući da se dosta insistira na organskoj ishrani bez hleba i GMO hrane, sa dosta voća i povrća. Lično za Džoržda Bensona biće obezbeđeno vino vrhunskog kvaliteta, po zahtevu, iz neke od domaćih prestižnih vinarija, koje će mu biti služeno posle koncerta na, kako je navedeno, večeri za dvoje.\nVlasnika zvezde na Bulevaru slavnih u Holivudu, Džordža Bensona, publika širom sveta poznaje po velikih hitovima kao što su „Give Me The Night“, „On Broadway“, „Lady Love Me“, „Turn Your Love Around“, „In Your Eyes“ i brojnim drugim soul, fank i r’n’b numerama. Da se radi o jednom od najvećih živih autora današnjice, te jednom od najboljih džez gitarista svih vremena, publika će moći uživo da se uveri 7. jula u Sava centru. (danubeogradu.rs)\nTagovidub džordž benson festivali izlasci koncerti leto muzika sava centar summertime vesti\nPrethodni Krokodil na BELEF-u 2013: Love Is In The Air\nSledeći Ring Ring na BELEF-u


KK Crvena zvezda: Kuzmićevo stanje stabilno, ali ozbiljno\nTanjug 15. jula 2019. 12:09\nBEOGRAD – Zdravstveno stanje Ognjena Kuzmića je stabilno, ali i dalje vrlo ozbiljno, saopšteno je danas iz KK Crvena zvezda.\n„KK Crvena zvezda obaveštava javnost da je zdravstveno stanje Ognjena Kuzmića stabilno, ali i dalje vrlo ozbiljno. Kuzmić se i dalje nalazi u šok sobi Urgentnog centra u Beogradu, ali su nakon početna 24 sata, prvi znaci ohrabrujući. O košarkašu Crvene zvezde, koji je i dalje u indukovanoj komi, od prijema u nedelju brine izuzetan lekarski tim u Urgentnom centru i KK Crvena zvezda im se i ovom prilikom zahvaljuje na svemu što čine za Ognjena od trenutka kada je primljen u nedelju u bolnicu u teškom stanju“, navode sa Malog Kalemegdana.\n„KK Crvena zvezda shvatajući veliki interes javnosti i brigu svih dobrih ljudi, nastaviće da izveštava o zdravstvenom stanju našeg Ognjena Kuzmića u skladu sa informacijama koje dobijamo od doktora Urgentnog centra. Zato još jednom molimo sve, da poštujući privatnost porodice Kuzmić i težinu situacije u kojoj se nalazi Ognjen, informišu javnost o njegovom zdravstvenom stanju sključivo koristeći klupska saopštenja“, navode crveno-beli.


Majke kreću u borbu pravnim putem, ZAHTEVI STIGLI DO USTAVNOG SUDA\n08.02.2018. 15:29 > 15:29\nNezaposlene majke koje ne ostvaraju pravo na materinski dodatak predale su danas Predlog za pokretanje postupka za ocenu ustavnosti i zakonitosti Zakona o dečjoj zaštiti Ustavnom sudu Republike Srpske.\nMajke su danas predale i 30 urgencija kojima apeluju Ustavnom sudu RS da ubrza proces ispitivanja ustavnosti, jer se radi o osetljivim kategorijama društva, a to su majke i deca.\n- Na ovaj način majke kreću u drugu etapu borbe za svoja prava, a to je pravnim putem, jer osam zahteva i šest izlazaka na ulicu nisu bili dovoljni da se dođe do sastanka sa premijerkom – poručio je odbornik banjalučke Skupštine Draško Stanivuković (PDP) koji je i danas bio sa majkama.\nMajke će u toku sledeće sedmice Ustavnom sudu predati još 100 urgencija, tako da ovaj predlog pred poslanicima očekuju za dva meseca.\nNOVI PROTEST ZA BUDUĆNOST SRPSKE Traži se besplatan prevoz za DECU iz višečlanih porodica\nOne traže da se u zakonu izmene tri člana, a to je da naknadu ne primaju samo one koje su se porodile u decembru, da se pomeri rok za predaju zahteva, jer je 30 dana perioda kada majka još nije izašla ni iz babina, te da se promeni uslov da mjaka nije zaposlena duže od pola godine, tvrdeći da trudnice po zakonu imaju pravo da rade 28 dana pre poroda.\n"SMIRITE DECU, UZMITE MOG PSA, OČISTITE MI SEPTIČKU JAMU" Suludi zahtevi građana prema gradskim službama Banjaluke


Tanjug 11. januara 2022. 16:05\nBEOGRAD – Odlično su me dočekali ovde i veoma sam srećan. Spreman sam da pomognem ekipi u osvajanju titule i Kupa, verujem da ćemo uspeti u tome, rekao je novi fudbaler Crvene zvezde Norvežanin Ohi Omojuanfo.\nIako je njegov dolazak dogovoren još letos, on je danas zvanično potpisao ugovor na tri godine.\n„Kada sam dobio poziv od Crvene zvezde odlučio sam da prihvatim bez razmišljanja. Od ranije sam znao dosta toga o istoriji kluba i veliko mi je zadovoljstvo što sam sada ovde. Znam i da klub pruža sjajne partije u Evropi i nisam imao potrebe da razmišljam o ponudi. Ko ne bi želeo da igra za veliki klub kao što je Crvena zvezda. Potrudiću se da postignem što više golova i da na kraju sezone budem prvi na listi strelaca“, rekao je 28-godišnji Ohi na zvaničnoj promociji.\nZvezdin sportski direktor Mitar Mrkela rekao je da je klub dugo pregovarao sa Moldeom da angažuje Ohija na početku sezone, ali da nije uspeo.\n„U međuvremenu postao je najbolji strelac norveške lige. Postigao je 27 golova, a važno je da ima kontinuitet postizanja pogodaka. U dosadašnjem delu karijere je postigao oko 120 prvenstvenih pogodaka. Dolazi nam “raspucani” strelac, a nadamo se da će i u Crvenoj zvezdi nastaviti da daje golove“.\n„Razgovaramo u ovom trenutku sa Valensijom, a nadamo se da ćemo u narednom periodu imati Kristijana Pičinija u našem timu“, istakao je Mrkela.


Jedinica za integritet tenisa (TIU) saopštima je informaciju o rigoroznoj kazni za Brazilca.\nSouza, koji je bio privremeno suspendovan od marta prošle godine, kažnjen je i novčano sa 200.000 dolara.\nJedinica za integritet tenisa je otkrila da je Souza između 2015. i 2019. godine bio umešan u nameštanje mečeva na čelendžerima i fjučersima u Brazilu, Meksiku, Sjedinjenim Državama i Češkoj.\nSouza je po dvaput u karijeri dolazio do prve runde svih grend slemova sem Vimbldona, gde mu je to pošlo za rukom jedanput.\nNajbolji plasman na ATP listi 31-godišnji igrač ostvario je 6. aprila 2015. godine kada je bio 69. na svetu, iste godine kada je odigrao jedini meč sa Novakom Đokovićem u karijeri (izgubio 6:1, 6:1, 6:1).\nU karijeri je osvojio oko 1,3 miliona dolara i ukupno 14 titula na čelendžerima i fjučrsima u singlu.


Kongres razmatra dva predloga za reformu politike useljavanja u SAD\nAmerički zakonodavci, posebno iz država koje se graniče sa Meksikom, uznemireni su brojem ljudi koji se godišnje nezakonito useljavaju u Sjedinjene Države.\nMada nije poznat tačan broj, američki Sekretarijat za unutrašnju bezbednost je saopštio da je prošle godine pritvoreno preko milion ljudi koji su pokušali da uđu ilegalno iz Meksika, a oko 10.000 preko granice sa Kanadom. Iako su većina bili Meksikanci, sve je veći broj drugih stranaca koji pokušavaju preko meksičke granice da ilegalno uđu u Ameriku. Nekoliko hiljada ilegalnih imigranata došlo je iz takozvanih zemalja od interesa, kao što su Somalija, Pakistan i Saudijska Arabija, koje su povezane sa terorizmom.\nČlanovi Kongresa su zabrinuti zbog mogućeg ulaska terorista u zemlju, ali i zbog mogućih posledica tereta sve većeg broja ileganih useljenika na američki sistem socijalnog i zdrastvenog osiguranja. Kongresu su podneta dva zakonska predloga za rešavanje problema ilegalnih useljenika.\nRepublikanski senator Džon Mekejn i demokratski senator Ted Kenedi zajednički su predložili zakon kojim bi se milionima ilegalnih imigranata dodelile privremene radne dozvole, dok bi drugim stranim državljanima bio dozvoljen ulazak u zemlju pod uslovom da mogu da dokažu da ih ovde čeka zaposlenje. Taj je predlog, međutim, naišao na protivljenje većeg broja republikanaca, koji smatraju da bi se time nezakonitim useljenicima dalo pravo amnestije. Ti su zakonodavci ponudili drugu opciju, prema kojoj bi se legalnim useljenicima davale dvogodišnje radne dozvole, dok bi ilegalni imigranti bili vraćeni kući da tamo podnesu redovne molbe za useljenje. Senator Džon Kornin je ko-sponzor takvog zakonskog predloga:\n“Naš predlog predviđa da radnici bez regulisanog statusa moraju prvo da budu registrovani i prođu uobičajenu useljeničku proceduru. Istina da bi mnogi zbog toga morali privremeno da napuste Sjedinjene Države, ali ukoliko ispunjavaju sve uslove mogli bi da se vrate i dobiju zakonski status.”\nSenator Mekejn takav predlog naziva nerealnim:\n“Realnost je takva da se 11 miliona ljudi neće dobrovoljno prijaviti da bi potom bili deportovani. Prijavljivanje radi deportacije ne može da uspe. Niti je moguće skupljanje svih ilegalnih imigranata u zemlji da bi bili vraćeni kući. To nije ni praktično niti finansijski izvodljivo.”\nPrema nekim procenama troškovi deportacije ilegalnih imigranata u Americi, mogli bi da dostignu 41 milijardu dolara godišnje. Određen broj republikanaca izrazio je nezadovoljstvo zbog nespremnosti Bušove administracije da počne da rešava problema nezakonitog useljavanja. Dva člana administracije pozvana da svedoče nisu se pojavila na pretresu na Kapitol hilu o tom pitanju, niti su objasnila razloge svog odsustva.


Putin o Kosovu: Ruski stav je poznat, Priština krši sporazume i izaziva nestabilnost! Vučić: Bez Rusije neće biti rešenja | Najnovije vesti - Srbija danas\n17.01.2019. • 17:14 Srbija Danas\nPutin o Kosovu: Ruski stav je poznat, Priština krši sporazume i izaziva nestabilnost! Vučić: Bez Rusije neće biti rešenja\nOn je dodao da su "poslednji potezi Prištine - uvođenje taksi i stvaranje Vojske Kosova, izazvali ozbiljnu napetost".\nRusija je kao i Srbija zainteresovana da Balkan ostane stabilan i bezbedan, rekao je Putin na zajedničkoj konferenciji za novinare sa predsednikom Srbije Aleksandrom Vučićem.\n- Rusija deli zabrinutost srpskog rukovodstva i građana jer ti potezi mogu da dovedu do destabilizacije Balkana. Ruski i srpski narodi su uvek bili duhovno povezani tokom istorije. Kršenje opštepriznatih normi međunarodnog prava i rezolucije 1244, smatramo nepravednim i jako opasnim. Radićemo sa svim našim partnerima da rešenje bude pravedno. Pažljivo pratimo sve šta se dešava u regionu. Mi treba da ubedimo partenere da ako želimo stabilnost, moramo da nađemo kompromis - naveo je Putin.\nVučić je rekao da je imao čast da "ugosti iskrenog i dokazanog prijatelja Srbije".\nOn je rekao da je ruskom predsedniku Vladimiru Putinu preneo da je Srbija uvek bila spremna za razgovore i kompromise, ali da nikada ne može i neće da pristaje na pozniženja.\nOn je na zajedničkoj pres konferenciji sa predsednikom Rusije istako da su po svim pitanjima postigli visok stepen saglasnosti.\nVučić je rekao i da "bez Rusije neće biti nikakvog rešenja kosovskog pitanja".\n- Pre svakog rešenja ću se posavetovati sa Putinom - naglasio je Vučić.\nVladimir Putin Kosovo Kosovo i Metohija Rusija Aleksandar Vučić


Oficir NATO-a: Bajdenu nije važna Ukrajina, on igra igru s Putinom - 05.11.2021, Sputnik Srbija\nDolazak predsednika Džoa Bajdena na vlast u Americi ozbiljno je pogoršao položaj Kijeva u konfrontaciji sa Moskvom, izjavio je penzionisani kapetan prvog ranga... 05.11.2021, Sputnik Srbija\nPrema njegovim rečima, danas se manevarski prostor Ukrajine naglo smanjio, te da Rusija može da je „zbriše sa tog malog uporišta“. Takođe dodaje da Kijev ne treba da računa na pomoć Bajdena.Ranije je ukrajinski analitičar Andrej Ermolajev izjavio da je zapadnim zemljama apsolutno svejedno kada je reč o stvarnom stanju stvari u njegovoj zemlji. On smatra da su evropske zemlje demonstrativno na strani Kijeva, ali u stvari nisu sklone aktivnoj saradnji. Ekspert smatra da „nikakav Makron ni Bajden“ neće rešavati probleme Ukrajinaca, već to moraju da učine vlasti zemlje.\nDolazak predsednika Džoa Bajdena na vlast u Americi ozbiljno je pogoršao položaj Kijeva u konfrontaciji sa Moskvom, izjavio je penzionisani kapetan prvog ranga američke Ratne mornarice Hari Tabah za Jutjub kanal „Intervizor“.\nPrema njegovim rečima, danas se manevarski prostor Ukrajine naglo smanjio, te da Rusija može da je „zbriše sa tog malog uporišta“. Takođe dodaje da Kijev ne treba da računa na pomoć Bajdena.\n„Bajden pokazuje da mu Ukrajina nije važna, da igra igru sa Putinom. Ukrajina mu toliko nije važna da nije spreman ni da pošalje ambasadora tamo. Ukrajina je sama po sebi siroče. A Putin sve to doživljava kao poklon“, rekao je Tabah, bivši predstavnik NATO-a u Moskvi.\nRanije je ukrajinski analitičar Andrej Ermolajev izjavio da je zapadnim zemljama apsolutno svejedno kada je reč o stvarnom stanju stvari u njegovoj zemlji. On smatra da su evropske zemlje demonstrativno na strani Kijeva, ali u stvari nisu sklone aktivnoj saradnji. Ekspert smatra da „nikakav Makron ni Bajden“ neće rešavati probleme Ukrajinaca, već to moraju da učine vlasti zemlje.


Vesti online / Vesti / Svet / Ruska poslanica sa "crne liste" SAD i EU u poseti Srbiji\nRuska poslanica sa "crne liste" SAD i EU u poseti Srbiji\nPoslanica u Donjem domu ruske Dume, izabrana na izborima na Krimu i zamenica predsednika Odbora za bezbednost i borbu protiv korupcije Državne Dume Ruske Federacije Natalija Poklonska u poseti je Srbiji, gde se sastala sa članovima Odbora Skupštine Srbije za dijasporu i Srbe u regionu.\ncommons.wikimedia.org/Press-služba Prezidenta Rossii\nNatalija Poklonska (Foto: Arhiva)\nPoklonska je od 2014. do 2016. bila na poziciji prve vrhovne tužiteljke na Krimu, nakon što je Rusija prisajedinila Krim. Zbog umešanosti u krizu u Ukrajini Poklonska je od 2014. na crnoj listi Ministarstva finansija Sjedinjenih Američkih Država i Evropske unije.\nNatalija Poklonska po zanimanju je pravnica, od 2011. radila je kao državna tužiteljka Ukrajine, ostavku na tu poziciju podnela je u februaru 2014. a kao razlog podnošenja ostavke navela je da "ne priznaje prozapadnu vlast u Ukrajini".\nUkrajinske vlasti su protiv Poklonske 2014. objavile poternicu optuživši je za "aktivnosti preduzete radi nasilne promene ustavnog uređenja ili zauzimanje državne vlasti, kao i za zaveru za sprovođenje takvih aktivnosti".\n"Veća je šansa da se Ukrajina ujedini sa Rusijom nego da Krim dobije natrag", jedna je od njenih poslednjih izjava, koju je u martu 2018. dala na konferenciji za novinare na Krimu.\nZvanični Beograd tretira Krim kao deo Ukrajine i ne priznaje rusko prisajedinjenje.


Počeli radovi na izgradnji prepumpne stanice u Turici - Užicka Republika Press\nU poslednjih par godina intezivno se radi na rešavanju problema fekalne kanalizacije u naselju Turica. Izgrađen je fekalni kolektor, a ovih dana otpočeli su radovi na izgradnji prepumne stanice. Ukupna vrednost radova na izgradnji prepumne stanice u Turici je 21,5 miliona dinara, izvođač je “Domekstra”, a rok za izvođenje radova 120 dana. Po rečima Nikole Maksimovića direktora JP “Užice razvoj” svi građevinski radovi i montaža opreme biće završeni do kraja ove godine.\n“Posle izgradnje fekalnog kolektora, a sada i prepumpne stanice stiču se uslovi za izgradnju sekundarne mreže i priključenje domaćinstava. Trenutno se izvode radovi na iskopima, a sama mašinska sala radiće se u nekoliko segmenata. Narednih dana radiće se betonski, a nakon toga i ostali građevinski radovi neophodni za izgradnju prepumne stanice. U toku je i nabavka opreme. Imali smo probleme sa napajanjem električnom energijom, ali u dogovoru sa EPS-om promenićemo uslove tako da ćemo i to obezbediti”.\nMaksimović dodaje i da je spremna neophodna dokumentacija za 111 domaćinstava iz Turice, koja će u toku naredne godine biti povezana na ovo postrojenje.\n“Uporedo sa tim rešavaćemo i probleme u ostalim ulicama u Turici i duž Volujačkog potoka, tako da u narednom periodu sigurno rešavamo višegodišnji problem stanovnika Turice, a i zagađenje Đetinje svešćemo na najmanju moguću meru”.\nPo rečima Uroša Lazića direktora firme “Domekstra”, izvođača radova na fekalnom kolektoru i prepumnoj stanici u Turici, trenutno se radi na dve lokacije.\n“Uslovi su teški zbog visokog nivoa podzemnih voda, ali dobro smo se pripremili i trudićemo se da radove izvedemo u skladu sa projektnom dokumentacijom i u roku koji je definisan ugovorom”.\nU okviru radova na fekalnom kolektoru izgrađeno je 1300 metara primarnog voda sa 31 šahtom, a prepumpna stanica koja se trenutno radi praktično predstavlja vezu između kolektora i sekundarne mreže, čija izgradnja je planirana za početak naredne godine.


FIA I APIF POTPISALI MEMORANDUM O RAZUMIJEVANJU I SARADNJI\nPotpisivanju Memoranduma prethodila je dobra i konstruktivna saradnja dvije agencije, koja je rezultirala odlukama vlada FBiH i RS da odobre potpisivanje Memoranduma\nDirektor Finansijsko-informatičke agencije (FIA) Esad Mahmutović i direktorica Agencije za posredničke, informatičke i finansijske usluge (APIF) Jelena Ćetković potpisali su u Banja Luci Memorandum o razumijevanju i saradnji.\nPotpisivanjem Memoranduma između dvije agencije stekao se pravni osnov i okvir za saradnju u oblasti razmjene najboljih praksi, znanja, registarskih podataka i informacija, u cilju stvaranja boljih servisa za poslovne zajednice u oba entiteta i državi BiH.\nPosebno je istaknuta važnost registara finansijskih izvještaja i jedinstvenih registara računa poslovnih subjekata dvije agencije, te njihovog povezivanja u cilju dobijanja relevantnih finansijskih podataka na nivou Bosne i Hercegovine. Na ovaj način, predstavnici dvije agencije, kroz razmjenu finansijskih podataka, olakšat će korisnicima usluga dobijanje relevantnih informacija bez obzira da li pokušavaju pristupiti registrima koje vodi FIA ili APIF.\nEntitetske i državne institucije, također će imati višestruku koristi od ove saradnje. Zahvaljujući potpisanom memorandumu, entiteti će moći zajednički raditi na sprečavanju pranja novca, kao i drugih kriminalnih radnji. Korisnici usluga će imati detaljane informacije o blokiranim računima i glavnom računu poslovnih subjekata.\nPotpisivanju Memoranduma prethodila je dobra i konstruktivna saradnja dvije agencije, koja je rezultirala odlukama vlada FBiH i RS da odobre potpisivanje Memoranduma o razumijevanju i saradnji između FIA-e i APIF-a.


Миша Ђурковић: Борба за живот и породицу у Верони - Нови Стандард\nMiša Đurković: Borba za život i porodicu u Veroni\n07.04.2019. 13:53 16.07.2020.\nSvetski kongres porodica kao organizacija koja već 14 godina podržava načela prirodne porodice, ovim skupom je lansirana u centar evropske politike\nU velikoj sali fantastične građevine iz 17. veka Gran gvardija, koja dominira centralnim trgom Verone, na sceni je osmoro osoba sa posebnim potrebama, koje uz svoje troje učitelja i asistenata priređuju polusatni koncert za pamćenje. Sala prepuna posvećenih hrišćana svih konfesija daje im ogromnu podršku, peva sa njima, podržava ih pljeskanjem. Ljudi plaču i raduju se u isto vreme, gledajući kako život pobeđuje. Tako se prošle nedelje okončao trodnevni skup Svetskog kongresa porodica.\nDan ranije napolju protiv njihovog rada i načela ispred zgrade je protestovalo na hiljade levičara, pobornika abortusa, eugenike, protivnika prirodne porodice i tradicionalnih brakova. Da se oni pitaju, mučenici na sceni ne bi postojali već bi nužno morali da budu abortirani. I pazite sad paradoksa da ovi eugeničari napolju one unutra nazivaju „fašistima“, a da ih u takvim diskvalifikacijama podržavaju vodeći zapadni mediji poput Gardijana, Si-En-Ena ili Indipendenta!?\nUpravo zbog takve prisile novog ideološkog totalitarizma, veliki deo zapadne hemisfere danas žestoko podrhtava. U takvoj atmosferi počinje kampanja za prilično zanimljive evropske parlamentarne izbore koji će se održati od 23. do 26. maja. Svetski kongres porodica kao organizacija koja već četrnaest godina podržava načela prirodne porodice, ovim skupom je lansirana u centar evropske politike i uspela da ostvari uticaj o kome do pre koju godinu nije mogla ni da sanja.\nNaime, talas radikalne desnice, koji se podigao na antiimigrantskoj i suverenističkoj politici, počinje sve više da se okreće porodičnim, socijalnim i pitanjima identiteta. Tako je Mateo Salvini kao ministar unutrašnjih poslova najpre ukinuo odredbe o roditelju 1 i roditelju 2 i u dokumenta vratio stare dobre mamu i tatu.\nPomenuti Salvini, koji je u ovom trenutku prvi čovek Italije sa očiglednim političkim rastom, bio je glavna zvezda ovogodišnjeg skupa. Njegov nastup u subotu posle podne ličio je na nastup rok zvezde. U pažljivo pripremljenoj dramaturgiji na ovom panelu, uz njega su govorili i Orbanova ministarka za porodicu gospođa Novak, te ministar obrazovanja Italije Busati i ministar za porodicu Fontana. Bilo je tu i lidera drugih stranaka, velikog broja evropskih parlamentaraca, predstavnika evropskog plemstva itd.\nNa panelima i plenarnim sesijama nastupali su i brojni verski lideri poput katoličkog nadbiskupa San Franciska, mitropolita ruske crkve Dmitrija Smirnova, predstavnika mormonske zajednice, episkopalnih pastora itd. Nominalni nosioci organizacije kongresa ovoga puta su bile brojne italijanske pro-lajf organizacije koje su se ujedinile i u nedelju organizovale šetnju za život i porodicu koja je obuhvatila više desetina hiljada ljudi.\nTokom trodnevnog trajanja kongresa, posetioci su mogli da slušaju vrhunska izlaganja i nove podatke o statusu porodice, demografije, braka, bioetičkim problemima i neophodnoj vezi duhovne, vrednosne i moralne obnove sa demografskim oporavkom, zatim da vide bogatu produkciju knjiga, filmova, časopisa, biltena kojima se aktivisti u javnoj sferi i zakonodavnim forumima bore za načela tradicionalne porodice.\nAutor ovih redova učestvovao je na panelu o demografskoj zimi sa kojom se suočava Evropa, susreo se sa odranije poznatim misliocima i aktivistima, ali i upoznao veliki broj novih kolega i dogovorio se o dolasku i u Srbiju sa nekolicinom zaista vrednih imena kao što je Aleks Šadenberg, Kanađanin koji vodi globalnu borbu protiv eutanazije.\nPod okriljem kongresa, za jedan broj ljudi organizovana je premijerna projekcija u Evropi novog filma „Neplanirano“, potresne istinite priče o životu Ejbi Džonson, nekadašnje direktore jedne od klinika Planiranog roditeljstva, danas majke osmoro dece. U pitanju je izvanredan film koji na emotivan način sažima vrednosti pro-lajf pokreta i koji vas zaista dubinski potrese i natera da razmislite u kakvoj to civilizaciji živimo.\nKao neko ko je sva tri dana pratio gotovo kompletan program i na njemu gledao isključivo pozitivne poruke, analize problema i pokušaje da se iz tradicionalističke perspektive traže rešenja i bori sa problemima, moram da primetim koliko su zastrašujući mehanizmi kojima mejnstrim mediji i levičarski aktivisti sve takve napore pokušavaju ljudima da ogade nazivajući ih ekstremno desničarskim ili fašističkim. To, međutim, više ne prolazi i otud tolika nervoza.\nUprkos ovakvoj opstrukciji mejnstrim medija, pre svega zahvaljujući internet informisanju, ove teme su sve značajnije, a političke partije koje sa njima izlaze pred birače beleže evidentan rast.\nIzvor RTS, 03. april 2019.\nPreporučujemoVeronademografska krizaMateo SalviniMiša Đurkovićporodične vrednostiSvetski kongres porodica


Čačani ne znaju da je njihov gradonačelnik magistar nauka – KomentarPress\nPosted on новембар 24, 2019 новембар 24, 2019\nGradonačelnik Čačka Milun Todorović, prema izvorima iz njegovog okruženja, ima zvanje magistra nauka koje je stekao pre nego što je postao zaštitno lice čačanskih naprednjaka. Zanimljivo je da on skriva od javnosti da je magistar nauka, a isti izvori tvrde da se „potrudio“ da njegov magistarski rad nestane iz biblioteke fakulteta na kojem je stekao ovo zvanje u momentu kada je kako ovi izvori tvrde „krenula hajka“ na ministra Sinišu Malog.\nPredstavnici opozicionih snaga u Čačku kažu da nikad nisu čuli da je Todorović stegao zvanje magistra nauka, ali jedan deo njih nije iznenađen da on skriva svoju titulu od javnosti, obzirom, kako kažu, Todorović ima veliku dozu straha od opozicije.\nDoktor Aleksandar Radojević, prvi čovek Jeremićeve Narodne stranke u Čačku, kratko je prokomentarisao za komentarpress.net da nikad nije čuo da je Todorović stekao zvanje magistra nauka, dok ugledni advokat Ivan Ćalović, koji nesumnjivo ima najveću podršku opoziciono orijentisanih birača kaže da nije čuo da je Todorović magistar nauka, ali i da to ne treba da skriva, ako je ovo zvanje časno i pošteno stekao.\n– Nisam znao da je gradonačelnik Čačka magistar nauka. To je titula kojom čovek treba da se ponosi. Čim je skriva od javnosti, opravdano je sumnjati da je ovo zvanje stekao, najbalaže rečeno, neakademskim ponašenjem – rekao je Ćalović u svojoj izjavi za komentarpress.net.\nMilan Draškić, član predsedništva Nove Srbije kaže da je jako iznenadjen saznanjem da aktuelni čačanski gradonačelnik poseduje magistarsku titulu.\n– Velika je nepoznanica zbog čega se o ovome ćuti i zašto šira javnost nije upoznata sa eventualnim Todorovićevim doprinosom razvoju naše naučne misli, jer to bi svakako morala biti značajna referenca u njegovoj biografiji – zaključuje Draškić.\nGradonačelnik Čačaka Milun Todorović nije odgovorio na pitanje novinara sms porukom da prokomentariše ove navode.\nJugović: Vučić je Boškov idol


Gradonačelnik Doboja Obren Petrović poručio je da su u proteklih osam mjeseci predsjednik Republike Srpske Milorad Dodik i Vlada Srpske više uradili za ovaj grad nego članovi SDS-a u Savjetu ministara u protekle četiri godine.\n"I ove projekte koje smo počeli zajednički da radimo, ono o čemu smo danas razgovarali, sigurno nastavljamo. Bez Vlade Srpske i podrške iz Banjaluke, Doboj bi vrlo teško mogao da radi i živi", rekao je Petrović nakon sastanka sa predsjednikom Republike Srpske Miloradom Dodikom.\nOn je naveo da Banjaluka i Doboj nikada više neće biti jedno protiv drugog, već da će politički zajednički raditi za dobrobit svih građana i Republike Srpske i BiH.\nPetrović je rekao da će odmah nakon formiranja nove Vlade Srpske lokalna zajednica pripremiti projekte za izgradnju i razvoj Doboja, kako bi bio veliko gradilište.\nOn je najavio nastavak realizacije zajedničkih projekata, između ostalih, izgradnju dječijeg igrališta i uređenje ulica za koje je Vlada Srpske izdvojila 1.800.000 KM.\nPetrović je pozvao Dodika da posjeti sva radilišta kako bi građanima bila upućena poruka da samo jedinstveni i složni mogu postići sve bolje rezultate.\nOn je izrazio žaljenje što je Dodik izgubio u Doboju na opštim izborima u oktobru, ali je izrazio nadu da će to zajedničkim radom biti promijenjeno u narednom periodu.\n"Moramo dati glasove onim ljudima koji pomažu gradu Doboju, a ne onim koji samo pričaju. Moramo imati ljude od akcije i ja sam spreman sa predsjednikom Dodikom da radim u narednom periodu i sigurno da će građani i Doboja i Republike Srpske, a i BiH, imati koristi", naglasio je Petrović.\nPetrović je ponovio da njegova podrška Dodiku u Parlamentarnoj skupštini BiH nije upitna, a u skladu sa odlukom Skupštine Gradskog odbora SDS-a Doboja, koja je na sjednici 1. novembra jednoglasno dala punu podršku novoizabranim nosiocima mandata iz ove izborne jedinice da budu dio vlasti u Narodnoj skupštini Republike Srpske i parlamentu BiH s ciljem zastupanja interesa građana Doboja.\nOn je pozvao da isto učine i visoki funkcioneri SDS-a Mićo Mićić i Milovan Bjelica, kao i svi ostali koji su "spremni da održe svoje sjednice" i u tom pogledu izvrše pritisak na Glavni odbor SDS-a, podsjetivši da je Dodik pozvao na jedinstvo i slogu kada je riječ o zajedničkom predstavljanju u Sarajevu.\nPetrović je naveo da se u Sarajevu predstavljaju svi narodi iz Republike Srpske.\nObren Petrović Milorad Dodik\nDodik: 19. novembra ću položiti zakletvu u Narodnoj skupštini Srpske\nPodrška predsjedniku SAD\nBurne reakcije na Komšićevu izjavu\nDodik: Prijetnje Srbiji su nedopustive - nije ni stupio na vlast, a već zakomplikovao odnose


Košarkašice Srbije završile učešće na EP - PRess Serbia | PR PRess team\nSelekciju Letonije su do pobede predvodile Kristine Vitola sa 19 poena i Anete Stinberga sa 18. U redovima Srbije najbolja je bila Tamara Radočaj sa 14 poena, Jelena Milovanović je ubacila poen manje, a Sonja Petrović je meč završila sa 10 poena.\nLetonke su u nastavku te deonice ponovo stekle prednost, ali Tamara Radočaj sa nekoliko važnih poena u njenom finišu nije dozvolila protivnicima da se “odlepe”.\nMedjutim, posle tri i po minuta igre u četvrtoj četvrtini Letonija je ponovo stigla do plus deset (55:65). Srbija je uspela da pridje na dva poena zaostatka, ali je to bilo sve što su i aktuelne šampionke Evrope uradile.\nTagoviEvropsko prvenstvo kosarka press serbia reprezentacija srbija zene\nŠta bi bilo kada bismo svi postali vegetarijanci?


Ubijena dvojica španskih instruktora u Avganistanu\nPripadnici avganistanskih snaga bezbednosti polako preuzimaju kontrolu posle obuke pod nadzorom NATo snaga\nDvojica španskih instruktora i njihov prevodilac poginuli su u provinciji Bagdis na severozapadu Avganistana, kada je tokom obuke jedan avganistanski policajac otvorio vatru na njih tokom vežbe u tamošnjoj španskoj bazi.\nMinistar unutrašnjih poslova Španije Alfredo Peres Rubalkaba, izjavio je da je u uzvratnoj vatri napadač, koji je inače bio vozač jednom od nastradalih Španaca - takođe ubijen. Ministar je Rubalkaba je današnji napad okarakterisao kao planirani teroristički napad.\nNATO je saopštio da se napad dogodio dok su međunarodnih trupa obučavale avganistansku policiju, ali da motiv nije jasan. Međutim, avganistanska policija je saopštila da je pucnjava izbila posle svađe avganistanskih policajaca i španskih instruktora.\nVesti o smrti avganistanskog policajca razbesnele su građane, tako da su stotine ljudi kamenjem napale bazu. Najmanje 25 osoba je povređeno dok su snage bezbednosti pokušavale da rasteraju masu. Lokalni zvaničnici tvrde da mnogi povređeni imaju prostrelne rane, ali da se ne zna ko je pucao.